
Namo tassa bhagavato arahato sammasambuddhassa 


Khuddakanikaye 
Itivuttakapali 
1. Ekakanipato 


1. Pathamavaggo 
1. Lobhasuttam 

1. Vuttafihetam bhagavatā, vuttamarahatāti me sutam — 

**Ekadhammam, bhikkhave, pajahatha; aham vo pātibhogo anāgāmitāya. Katamam ekadhammam? 
Lobham, bhikkhave, ekadhammam pajahatha; aham vo pātibhogo anāgāmitāyā ti. Etamattham bhagavā 
avoca. Tatthetam iti vuccati — 

**Yena lobhena luddhāse, sattā gacchanti duggatim; 
Tam lobham sammadaññaya, pajahanti vipassino; 
Pahāya na punāyanti, imam lokam kudācana’’nti. 

Ayampi attho vutto bhagavatā, iti me sutanti. Pathamam. 

2. Dosasuttam 

2. Vuttaiīhetam bhagavatā, vuttamarahatāti me sutam — 

**Ekadhammam, bhikkhave, pajahatha; aham vo pātibhogo anāgāmitāya. Katamam ekadhammam? 
Dosam, bhikkhave, ekadhammam pajahatha; aham vo pātibhogo anāgāmitāyā” ti. Etamattham bhagavā 
avoca. Tatthetam iti vuccati — 

**Yena dosena dutthāse, satta gacchanti duggatim; 
Tam dosam sammadaīīiāya, pajahanti vipassino; 
Pahāya na punāyanti, imam lokam kudacana” nti. 

Ayampi attho vutto bhagavatā, iti me sutanti. Dutiyam. 

3. Mohasuttam 

3. Vuttaiihetam bhagavatā, vuttamarahatāti me sutam — 

**Ekadhammam, bhikkhave, pajahatha; aham vo pātibhogo anāgāmitāya. Katamam ekadhammam? 
Moham, bhikkhave, ekadhammam pajahatha; aham vo pātibhogo anāgāmitāyā” ti. Etamattham bhagavā 


avoca. Tatthetam iti vuccati — 


**Yena mohena mīļhāse, satta gacchanti duggatim; 


Tam moham sammadaññaya, pajahanti vipassino; 

Pahaya na punāyanti, imam lokam kudacana””nti. 

Ayampi attho vutto bhagavatā, iti me sutanti. Tatiyam. 

4. Kodhasuttam 

4. Vuttañhetam bhagavata, vuttamarahatati me sutam — 

**Ekadhammam, bhikkhave, pajahatha; aham vo pātibhogo anāgāmitāya. Katamam ekadhammam? 
Kodham, bhikkhave, ekadhammam pajahatha; aham vo pātibhogo anāgāmitāyā 'ti. Etamattham bhagavā 
avoca. Tatthetam iti vuccati — 

**Yena kodhena kuddhāse, satta gacchanti duggatim; 
Tam kodham sammadaññāya, pajahanti vipassino; 
Pahāya na punāyanti, imam lokam kudacana” nti. 

Ayampi attho vutto bhagavatā, iti me sutanti. Catuttham. 

5. Makkhasuttam 

5. Vuttafihetam bhagavatā, vuttamarahatāti me sutam — 

**Ekadhammam, bhikkhave, pajahatha; aham vo pātibhogo anāgāmitāya. Katamam ekadhammam? 
Makkham, bhikkhave, ekadhammam pajahatha; aham vo pātibhogo anāgāmitāyā ti. Etamattham 
bhagavā avoca. Tatthetam iti vuccati — 

**Yena makkhena makkhāse [makkhitāse (sya.)], satta gacchanti duggatim; 
Tam makkham sammadaññaya, pajahanti vipassino; 
Pahāya na punāyanti, imam lokam kudacana” nti. 
Ayampi attho vutto bhagavatā, iti me sutanti. Paficamam. 
6. Mānasuttam 

6. Vuttafihetam bhagavatā, vuttamarahatāti me sutam — 

**Ekadhammam, bhikkhave, pajahatha; aham vo pātibhogo anāgāmitāya. Katamam ekadhammam? 
Manam, bhikkhave, ekadhammam pajahatha; aham vo pātibhogo anāgāmitāyā ti. Etamattham bhagavā 
avoca. Tatthetam iti vuccati — 

**Yena mānena mattāse, satta gacchanti duggatim; 
Tam manam sammadaññaya, pajahanti vipassino; 
Pahāya na punāyanti, imam lokam kudacana” nti. 

Ayampi attho vutto bhagavatā, iti me sutanti. Chattham. 


7. Sabbapariūūāsuttam 


7. Vuttafihetam bhagavatā, vuttamarahatāti me sutam — 

““Sabbam, bhikkhave, anabhijānam aparijānam tattha cittam aviraJayam appajaham abhabbo 
dukkhakkhayāya. Sabbañca kho, bhikkhave, abhijānam parijānam tattha cittam virājayam pajaham 
bhabbo dukkhakkhayāyā ti. Etamattham bhagavā avoca. Tatthetam iti vuccati — 


**Yo sabbam sabbato fiatvā, sabbatthesu na rajjati; 


Sa ve sabbapariññā [sabbam pariñña (sya. pī.)] so, sabbadukkhamupaccagā” ti [sabbam 
dukkham upaccagāti (syā.), sabbadukkham upaccagāti (pī. attha.)]. 


Ayampi attho vutto bhagavatā, iti me sutanti. Sattamam. 
8. Mānapariūūiāsuttam 
8. Vuttafihetam bhagavatā, vuttamarahatāti me sutam — 
**Mānam, bhikkhave, anabhijānam aparijānam tattha cittam avirājayam appajaham abhabbo 
dukkhakkhayāya. Manañca kho, bhikkhave, abhijānam parijānam tattha cittam virājayam pajaham 


bhabbo dukkhakkhayāyā' ti. Etamattham bhagavā avoca. Tatthetam iti vuccati — 


**Mānupetā ayam paja, mānaganthā bhave ratā; 
Mānam aparijānantā, āgantāro punabbhavam. 


“Ye ca mānam pahantvāna, vimuttā mānasankhaye; 
Te mānaganthābhibhuno, sabbadukkhamupaccagu”nti [sabbadukkham upaccagurti (pī.), 
sabbam dukkham upaccagurti (atthakathā)]. 

Ayampi attho vutto bhagavatā, iti me sutanti. Atthamam. 

9. Lobhapariūūiāāsuttam 

9. Vuttafihetam bhagavatā, vuttamarahatāti me sutam — 

**Lobham, bhikkhave, anabhijānam aparijānam tattha cittam avirājavam appajaham abhabbo 
dukkhakkhayāya. Lobhañca kho, bhikkhave, abhijānam parijānam tattha cittam virājavam pajaham 
bhabbo dukkhakkhayāyā ti. Etamattham bhagavā avoca. Tatthetam iti vuccati — 

**Yena lobhena luddhāse, satta gacchanti duggatim; 
Tam lobham sammadaññaya, pajahanti vipassino; 
Pahāya na punāyanti, imam lokam kudacana” nti. 

Ayampi attho vutto bhagavatā, iti me sutanti. Navamam. 

10. Dosapariūiūāsuttam 

10. Vuttaiihetam bhagavatā, vuttamarahatāti me sutam — 

**Dosam, bhikkhave, anabhijānam aparijānam tattha cittam avirājayam appajaham abhabbo 
dukkhakkhayāya. Dosafica kho, bhikkhave, abhijānam parijānam tattha cittam virājayam pajaham 


bhabbo dukkhakkhayāyā ti. Etamattham bhagavā avoca. Tatthetam iti vuccati — 


**Yena dosena dutthāse, sattā gacchanti duggatim; 

Tam dosam sammadaīīiāya, pajahanti vipassino; 
Pahāya na punāyanti, imam lokam kudacana”” nti. 


Ayampi attho vutto bhagavatā, iti me sutanti. Dasamam. 
Pathamo vaggo nitthito. 
Tassuddānam — 


Rāgadosā atha moho, kodhamakkhā mānam sabbam; 
Mānato rāgadosā puna dve, pakāsitā vaggamāhu pathamanti. 


2. Dutiyavaggo 
1. Mohapariūūāsuttam 

11. Vuttaiīhetam bhagavatā, vuttamarahatāti me sutam — 

**Moham, bhikkhave, anabhijānam aparijānam tattha cittam avirājayam appajaham abhabbo 
dukkhakkhayāya. Mohañca kho, bhikkhave, abhijānam parijānam tattha cittam virājayam pajaham 
bhabbo dukkhakkhayāyā” ti. Etamattham bhagavā avoca. Tatthetam iti vuccati — 

**Yena mohena mūļhāse, satta gacchanti duggatim; 
Tam moham sammadaññaya, pajahanti vipassino; 
Pahāya na punāyanti, imam lokam kudacana” nti. 

Ayampi attho vutto bhagavatā, iti me sutanti. Pathamam. 

2. Kodhapariūūāsuttam 

12. Vuttaiihetam bhagavatā, vuttamarahatāti me sutam — 

**Kodham, bhikkhave, anabhijānam aparijānam tattha cittam avirājayam appajaham abhabbo 
dukkhakkhayāya. Kodhafica kho, bhikkhave, abhijānam parijānam tattha cittam virājayam pajaham 
bhabbo dukkhakkhayāyā” ti. Etamattham bhagavā avoca. Tatthetam iti vuccati — 

**Yena kodhena kuddhāse, satta gacchanti duggatim; 
Tam kodham sammadaññaya, pajahanti vipassino; 
Pahāya na punāyanti, imam lokam kudacana” nti. 
Ayampi attho vutto bhagavatā, iti me sutanti. Dutiyam. 
3.Makkhapariūūāsuttam 
13. Vuttaiihetam bhagavatā, vuttamarahatāti me sutam — 
**Makkham, bhikkhave, anabhijānam aparijānam tattha cittam avirājavam appajaham abhabbo 


dukkhakkhayāya. Makkhaīca kho, bhikkhave, abhijānam parijānam tattha cittam virājayam pajaham 
bhabbo dukkhakkhayāyā” ti. Etamattham bhagavā avoca. Tatthetam iti vuccati — 

““Yena makkhena makkhāse, satta gacchanti duggatim; 
Tam makkham sammadaññaya, pajahanti vipassino; 
Pahaya na punayanti, imam lokam kudacana” nti. 


Ayampi attho vutto bhagavatā, iti me sutanti. Tatiyam. 


14. Vuttañhetam bhagavata, vuttamarahatati me sutam — 


**Nāham, bhikkhave, aññam ekantvaranampi samanupassami yena [yenevam (?)] nīvaraņena nivuta 
paja dīgharattam sandhavanti samsaranti yathayidam, bhikkhave, avijjānīvaraņam [avijjānīvaraņena (?) |. 
Avijjānīvaraņena hi, bhikkhave, nivutā paja dīgharattam sandhāvanti samsaranti” ti. Etamattham 
bhagavā avoca. Tatthetam iti vuccati — 


**Natthafifio ekadhammopi, yenevam [yeneva (sī. pī. ka.)| nivutā paja; 
Samsaranti ahorattam, yathā mohena āvutā. 


“Ye ca moham pahantvāna, tamokhandham [tamokkhandham (sī. sya. pī.)] padālayum; 
Na te puna samsaranti, hetu tesam na vijjatī ti. 


Ayampi attho vutto bhagavatā, iti me sutanti. Catuttham. 


5. Taņhāsamyojanasuttam 


15. Vuttaiihetam bhagavatā, vuttamarahatāti me sutam — 


**Nāham, bhikkhave, aññam ekasamyojanampi samanupassāmi yena [yenevam (syā.)] 
samyojanena samyuttā sattā dīgharattam sandhāvanti samsaranti yathayidam, bhikkhave, 
taņhāsamyojanam [taņhāsamyojanena (?)]. Taņhāsamyojanena hi, bhikkhave, samyuttā satta 
dīgharattam sandhāvanti samsarantī "ti. Etamattham bhagavā avoca. Tatthetam iti vuccati — 


**Taņhādutiyo puriso, dīghamaddhāna samsaram; 
Itthabhāvaūtathābhāvam [itthambhāvaūiiathābhāvam (syā.)|, samsāram nātivattati. 


**Etamādīnavam [evamādīnavam (sī. pī. ka.)] ñatva, taņham [taņhā (sī. ka.)] dukkhassa 
sambhavam; 
Vītataņho anādāno, sato bhikkhu paribbaje”'ti. 


Ayampi attho vutto bhagavatā, iti me sutanti. Paficamam. 


6. Pathamasekhasuttam 


16. Vuttaiihetam bhagavatā, vuttamarahatāti me sutam — 


**Sekhassa, bhikkhave, bhikkhuno appattamānasassa anuttaram yogakkhemam patthayamānassa 
viharato ajjhattikam anganti karitvā naññam ekangampi samanupassāmi yam evam bahūpakāram 
yathayidam, bhikkhave, yoniso manasikāro. Yoniso, bhikkhave, bhikkhu manasi karonto akusalam 
pajahati, kusalam bhāvetī ti. Etamattham bhagavā avoca. Tatthetam iti vuccati — 


www.tipitaka.org Vipassana Research Institute 


Page 6 sur 53 


““Yoniso manasikaro, dhammo sekhassa bhikkhuno; 
Natthañño evam bahukaro, uttamatthassa pattiya; 
Yoniso padaham bhikkhu, khayam dukkhassa papune” ti. 


Ayampi attho vutto bhagavatā, iti me sutanti. Chattham. 
7. Dutiyasekhasuttam 
17. Vuttañhetam bhagavata, vuttamarahatati me sutam — 


**Sekhassa, bhikkhave, bhikkhuno appattamanasassa anuttaram yogakkhemam patthayamanassa 
viharato bahiram anganti karitva naññam ekañgampi samanupassami yam evam bahüpakaram 
yathayidam, bhikkhave, kalyanamittata. Kalyanamitto, bhikkhave, bhikkhu akusalam pajahati, kusalam 
bhavetr ti. Etamattham bhagavā avoca. Tatthetam iti vuccati — 


**Kalyāņamitto yo bhikkhu, sappatisso sagāravo; 
Karam mittānam vacanam, sampajāno patissato; 
Pāpuņe anupubbena, sabbasamyojanakkhaya”*nti. 


Ayampi attho vutto bhagavatā, iti me sutanti. Sattamam. 
8. Sanghabhedasuttam 
18. Vuttaiihetam bhagavatā, vuttamarahatāti me sutam — 


**Ekadhammo, bhikkhave, loke uppajjamāno uppajjati bahujanāhitāya bahujanāsukhāya bahuno 
janassa anatthāya ahitāya dukkhāya devamanussānam. Katamo ekadhammo? Sanghabhedo. Sanghe kho 
pana, bhikkhave, bhinne aññamaññam bhaņdanāni ceva honti, aññamaññam paribhāsā ca honti, 
aññamaññam parikkhepā ca honti, aññamaññam pariccajanā ca honti. Tattha appasannā ceva 
nappasīdanti, pasannānafica ekaccānam aññathattam hot "ti. Etamattham bhagavā avoca. Tatthetam iti 
vuccati — 


**Āpāyiko nerayiko, kappattho sanghabhedako; 

Vaggārāmo adhammattho, yogakkhemā padhamsati [yogakkhemato dhamsati (syā. pī.), 
yogakkhemā vimamsati (sī. ka.)]; 

Sangham samaggam bhetvāna [bhitvāna (sī. ka.), bhinditvā (cūļava. 354; a. ni. 10.39)], 
kappam nirayamhi paccatī ti. 


Ayampi attho vutto bhagavatā, iti me sutanti. Atthamam. 
9. Sanghasāmaggīsuttam 
19. Vuttaiihetam bhagavatā, vuttamarahatāti me sutam — 
**Ekadhammo, bhikkhave, loke uppajjamāno uppajjati bahujanahitāya bahujanasukhāya bahuno 
janassa atthāya hitāya sukhāya devamanussānam. Katamo ekadhammo? Sanghasāmaggī. Sanghe kho 
pana, bhikkhave, samagge na ceva aññamaññam bhaņdanāni honti, na ca aññamaññam paribhāsā honti, 


na ca aññamaññam parikkhepā honti, na ca aññamaññam pariccajanā honti. Tattha appasannā ceva 
pasīdanti, pasannānaīca bhiyyobhāvo hotī'*ti. Etamattham bhagavā avoca. Tatthetam iti vuccati — 

**Sukhā sanghassa sāmaggī, samagganaficanuggaho; 
Samaggarato dhammattho, yogakkhemā na dhamsati; 
Sangham samaggam katvāna, kappam saggamhi modatī”*ti. 


Ayampi attho vutto bhagavatā, iti me sutanti. Navamam. 

10. Padutthacittasuttam 

20. Vuttafihetam bhagavatā, vuttamarahatāti me sutam — 

**Idhāham, bhikkhave, ekaccam puggalam padutthacittam evam cetasā ceto paricca pajānāmi — 
*imamhi cāyam samaye puggalo kālankareyya yathābhatam nikkhitto evam niraye'. Tam kissa hetu? 
Cittam hissa, bhikkhave, paduttham. Cetopadosahetu kho pana, bhikkhave, evamidhekacce sattā kāyassa 
bhedā param marana apāyam duggatim vinipātam nirayam upapajjantī ti. Etamattham bhagavā avoca. 


Tatthetam iti vuccati — 


**Padutthacittam iiatvāna, ekaccam idha puggalam; 
Etamatthafica byākāsi, buddho bhikkhūna santike. 


**Imamhi cāyam samaye, kalam kayirātha puggalo; 
Nirayam upapajjeyya, cittam hissa padūsitam. 


**Yathā haritvā nikkhipeyya, evameva tathāvidho; 
Cetopadosahetu hi, satta gacchanti duggati *nti. 


Ayampi attho vutto bhagavatā, iti me sutanti. Dasamam. 
Dutiyo vaggo nitthito. 
Tassuddānam — 
Moho kodho atha makkho, vijjā taņhā sekhaduve ca; 
Bhedo sāmaggipuggalo [mohakodha atha makkhāgato, mūhā kāmasekkhaduve; 
bhedasāmaggapuggalo ca (sī. ka.) mohakodhā atha makkho mohakāmā sekkhā duve; 
bhedamodā puggalo ca (syā. pī.)], vaggamāhu dutiyanti vuccatīti. 
3. Tatiyavaggo 
1. Pasannacittasuttam 
21. Vuttafihetam bhagavatā, vuttamarahatāti me sutam — 
**Idhāham, bhikkhave, ekaccam puggalam pasannacittam evam cetasā ceto paricca pajānāmi — 
*imamhi cāyam samaye puggalo kalam kareyya yathābhatam nikkhitto evam sagge'. Tam kissa hetu? 


Cittam hissa, bhikkhave, pasannam. Cetopasādahetu kho pana, bhikkhave, evamidhekacce sattā kāyassa 


bhedā param marana sugatim saggam lokam upapajjantī ti. Etamattham bhagavā avoca. Tatthetam iti 


vuccati — 


**Pasannacittam iiatvāna, ekaccam idha puggalam; 
Etamatthafica byākāsi, buddho bhikkhūna santike. 

**Imamhi cāyam samaye, kalam kayiratha puggalo; 
Sugatim upapajjeyya, cittam hissa pasaditam. 


**Yathā haritvā nikkhipeyya, evameva tathavidho; 
Cetopasadahetu hi, satta gacchanti suggati”nti. 


Ayampi attho vutto bhagavata, iti me sutanti. Pathamam. 
2. Mettasuttam 


22. Vuttañhetam bhagavata, vuttamarahatati me sutam — 

“Ma, bhikkhave, puññanam bhāyittha. Sukhassetam, bhikkhave, adhivacanam itthassa kantassa 
piyassa manāpassa yadidam puññani [puññananti, (a. ni. 7.62)]. Abhijānāmi kho panāham, bhikkhave, 
dīgharattam katānam puññanam ittham kantam piyam manāpam vipākam paccanubhūtam. Satta vassāni 
mettacittam bhāvetvā satta samvattavivattakappe nayimam lokam punarāgamāsim. Samvattamāne 
sudam, bhikkhave, kappe ābhassarūpago homi; vivattamāne kappe suññam brahmavimānam upapajjāmi. 


**Tatra sudam, bhikkhave, brahma homi mahābrahmā abhibhū anabhibhūto aūiiadatthudaso 
vasavattī. Chattimsakkhattum kho panāham, bhikkhave, sakko ahosim devānamindo; anekasatakkhattum 
raja ahosim cakkavattī dhammiko dhammarājā cāturanto vijitāvī janapadatthāvariyappatto 
sattaratanasamannāgato. Ko pana vādo padesarajjassa! 


**Tassa mayham, bhikkhave, etadahosi — ‘kissa nu kho me idam kammassa phalam, kissa 
kammassa vipāko, yenāham etarahi evammahiddhiko evammahānubhāvo ti? Tassa mayham, bhikkhave, 
etadahosi — *tiņņam kho me idam kammānam phalam, tiņņam kammānam vipāko, yenāham etarahi 
evammahiddhiko evammahānubhāvoti, seyyathidam [seyyathīdam (sī. syā. kam. pī.)] — dānassa, 
damassa, safifiamassā” ti. Etamattham bhagavā avoca. Tatthetam iti vuccati — 


**Puūifiameva so sikkheyya, āyataggam sukhudrayam; 
Dānafica samacariyafica, mettacittafica bhāvaye. 


“Ete dhamme bhāvayitvā, tayo sukhasamuddaye [sukhasamudraye (sī. attha.)]; 
Abyāpajjham [abyāpajjam (sya. ka.), abyābajjham (?)] sukham lokam, pandito upapajjatī ti. 


Ayampi attho vutto bhagavatā, iti me sutanti. Dutiyam. 
3. Ubhayatthasuttam 
23. Vuttafihetam bhagavatā, vuttamarahatāti me sutam — 
**Ekadhammo, bhikkhave, bhāvito bahulīkato ubho atthe samadhigayha titthati — 
ditthadhammikaficeva attham samparāyikafica. Katamo ekadhammo? Appamādo kusalesu dhammesu. 
Ayam kho, bhikkhave, ekadhammo bhāvito bahulīkato ubho atthe samadhigayha titthati — 


ditthadhammikaficeva attham samparāyikaticā” ti. Etamattham bhagavā avoca. Tatthetam iti vuccati — 


** Appamādam pasamsanti, pufifiakiriyāsu pandita; 
Appamatto ubho atthe, adhigaņhāti pandito. 


**Ditthe dhamme ca yo attho, yo cattho samparāyiko; 

Atthābhisamayā dhīro, paņditoti pavuccatī”'ti. 
Ayampi attho vutto bhagavatā, iti me sutanti. Tatiyam. 
4. Atthipuūjasuttam 
24. Vuttafihetam bhagavatā, vuttamarahatāti me sutam — 
**Ekapuggalassa, bhikkhave, kappam sandhāvato samsarato siya evam maha atthikankalo 
atthipufijo atthirāsi yathāyam vepullo pabbato:?: sace samhārako assa, sambhatafica na vinasseyyā”'ti. 


Etamattham bhagavā avoca. Tatthetam iti vuccati — 


**Ekassekena kappena, puggalassatthisaticayo; 
Siyā pabbatasamo rāsi, iti vuttam mahesinā. 


**So kho panāyam akkhāto, vepullo pabbato mahā; 
Uttaro gijjhakūtassa, magadhānam giribbaje. 


““Yato ca ariyasaccāni, sammappaññaya passati; 
Dukkham dukkhasamuppādam, dukkhassa ca atikkamam; 
Ariyaficatthangikam maggam, dukkhūpasamagāminam. 


“Sa sattakkhattum paramam, sandhāvitvāna puggalo; 
Dukkhassantakaro hoti, sabbasamyojanakkhayā”'ti. 


Ayampi attho vutto bhagavatā, iti me sutanti. Catuttham. 
5. Musāvādasuttam 
25. Vuttafihetam bhagavatā, vuttamarahatāti me sutam — 
**Ekadhammam atītassa, bhikkhave, purisapuggalassa nāham tassa kifici pāpakammam 
akaraņīyanti vadāmi. Katamam ekadhammam? Yadidam [yathayidam (sī. sya. ka.), yathāyidam (pī.)] 


bhikkhave, sampajānamusāvādo' *ti. Etamattham bhagavā avoca. Tatthetam iti vuccati — 


**Ekadhammam atītassa, musāvādissa jantuno; 
Vitiņņaparalokassa, natthi papam akariya” nti. 


Ayampi attho vutto bhagavata, iti me sutanti. Pañcamam. 
6. Danasuttam 
26. Vuttañhetam bhagavata, vuttamarahatati me sutam — 
““Evañce, bhikkhave, satta Janeyyum dānasamvibhāgassa vipakam yathaham jānāmi, na adatvā 
bhufijeyyum, na ca nesam maccheramalam cittam pariyadaya tittheyya. Yopi nesam assa carimo ālopo 
carimam kabaļam, tatopi na asamvibhajitvā bhufijeyyum, sace nesam patiggāhakā assu. Yasmā ca kho, 


bhikkhave, satta na evam jananti danasamvibhagassa vipakam yathaham janami, tasma adatva bhufijanti, 
maccheramalañca nesam cittam pariyadaya titihati”ti. Etamattham bhagavā avoca. Tatthetam iti vuccati 

**Evam ce satta Janeyyum, yathāvuttam mahesinā; 
Vipakam samvibhagassa, yatha hoti mahapphalam. 


““Vineyya maccheramalam, vippasannena cetasa; 
Dajjum kalena ariyesu, yattha dinnam mahapphalam. 


‘‘Annañca datvā [datvana (syā.)] bahuno, dakkhiņeyyesu dakkhiņam; 
Ito cutā manussattā, saggam gacchanti dāyakā. 


“Te ca saggagatā [saggam gata (sī. pī. ka.)] tattha, modanti kāmakāmino; 
Vipākam samvibhāgassa, anubhonti amaccharā”'ti. 


Ayampi attho vutto bhagavatā, iti me sutanti. Chattham. 
7. Mettābhāvanāsuttam 
27. Vuttatihetam bhagavatā, vuttamarahatāti me sutam — 


“Yani kānici, bhikkhave, opadhikāni pufitiakiriyavatthūni sabbāni tani mettāya cetovimuttiyā 
kalam nāgghanti soļasim. Mettāyeva tāni cetovimutti adhiggahetvā bhāsate ca tapate ca virocati ca. 


**Seyyathāpi, bhikkhave, yā kāci tārakarūpānam pabhā sabbā tā candiyā pabhāya kalam nāgghanti 
soļasim, candapabhāyeva tā adhiggahetvā bhāsate ca tapate ca virocati ca; evameva kho, bhikkhave, 
yani kānici opadhikāni puiiakiriyavatthūni sabbāni tani mettāya cetovimuttiyā kalam nāgghanti 
soļasim, mettāyeva tāni cetovimutti adhiggahetvā bhāsate ca tapate ca virocati ca. 


**Seyyathāpi, bhikkhave, vassānam pacchime māse saradasamaye viddhe vigatavalāhake deve 
[nabhe (sī.)| ādicco nabham abbhussakkamāno [abbhuggamamāno (ka. attha.)] sabbam ākāsagatam 
[akasam (syā.)] tamagatam abhivihacca [abhihacca (syā.)] bhāsate ca tapate ca virocati ca; evameva kho, 
bhikkhave, yani kānici opadhikāni puūiiakiriyavatthūni sabbāni tani mettāya cetovimuttiyā kalam 
nāgghanti soļasim, mettāyeva tāni cetovimutti adhiggahetvā bhāsate ca tapate ca virocati ca. 


**Seyyathāpi, bhikkhave, rattiyā paccūsasamayam osadhitārakā bhāsate ca tapate ca virocati ca; 
evameva kho, bhikkhave, yani kānici opadhikāni puūiiakiriyavatthūni sabbāni tani mettāya 
cetovimuttiyā kalam nāgghanti soļasim, mettāyeva tāni cetovimutti adhiggahetvā bhāsate ca tapate ca 


a? 


virocati ca” ti. Etamattham bhagavā avoca. Tatthetam iti vuccati — 


‘Yo ca mettam bhāvayati, appamāņam patissato; 
Tanū [tanu (si.)] samyojanā honti, passato upadhikkhayam. 


**Ekampi ce pāņamadutthacitto, mettāyati kusalo tena hoti; 
Sabbe ca pane manasānukampam, pahūtamariyo pakaroti puññam. 


“Ye [yo (sī.)] sattasaņdam pathavim vijitvā, rājisayo [rājīsayo (sī.)] yajamānānupariyagā; 
Assamedham purisamedham, sammāpāsam vājapeyyam niraggaļam. 


**Mettassa cittassa subhāvitassa, kalampi te nānubhavanti soļasim; 
Candappabhā tāragaņāva sabbe. 


“Yo na hanti na ghāteti, na jināti na jāpaye; 

Mettamso sabbabhūtesu, veram tassa na kenaci”ti. 
Ayampi attho vutto bhagavata, iti me sutanti. Sattamam. 
Tatiyo vaggo nitthito. 
Tassuddānam — 


Cittam mettam [jhāyī (sī. syā.), jhāyi (pī. ka.)] ubho atthe, pufijam vepullapabbatam; 
Sampajānamusāvādo, dānaiica mettabhāvanā [mettabhāvaūca (sī. sya. pī.), mettavacañca 


(ka.)|. 


Sattimāni ca [sattimānidha (sī. ka.)] suttāni, purimāni ca vīsati; 
Ekadhammesu suttantā, sattavīsatisangahāti. 


Ekakanipāto nitthito. 


2. Dukanipāto 
1. Pathamavaggo 
1. Dukkhavihārasuttam 


28. (Dve dhamme anukkati) [( ) syāmapotthake natthi] vuttafihetam bhagavatā, vuttamarahatāti me 
sutam — 


**Dvīhi, bhikkhave, dhammehi samannāgato bhikkhu dittheva dhamme dukkham viharati 
savighātam saupāyāsam sapariļāham; kāyassa bhedā param maraņā duggati pātikankhā. Katamehi dvīhi? 
Indriyesu aguttadvāratāya [aguttadvāro (attha.)] ca, bhojane amattaññutaya [amattaññü (attha.)] ca. 
Imehi kho, bhikkhave, dvīhi dhammehi samannāgato bhikkhu dittheva dhamme dukkham viharati 
savidhātam saupāyāsam sapariļāham; kāyassa bhedā param marana duggati pātikankhā”'ti. Etamattham 
bhagavā avoca. Tatthetam iti vuccati — 


**Cakkhu sotañca ghanañca, jivhā kayo tatha mano; 
Etāni yassa dvārāni, aguttānidha [aguttāni ca (syā.)] bhikkhuno. 


x= = 


**Bhojanamhi amattaññüu, indriyesu asamvuto; 
Kayadukkham cetodukkham, dukkham so adhigacchati. 


“Dayhamanena kayena, dayhamanena cetasa; 
Diva vā yadi va rattim, dukkham viharati tadiso””ti. 


Ayampi attho vutto bhagavata, iti me sutanti. Pathamam. 
2. Sukhaviharasuttam 
29. Vuttañhetam bhagavata, vuttamarahatati me sutam — 


**Dvīhi, bhikkhave, dhammehi samannāgato bhikkhu dittheva dhamme sukham viharati avighātam 
anupāyāsam apariļāham; kayassa bhedā param marana sugati pātikankhā. Katamehi dvīhi? Indriyesu 

guttadvarataya ca, bhojane mattaññutaya ca. Imehi kho, bhikkhave, dvihi dhammehi samannagato 
bhikkhu dittheva dhamme sukham viharati avighātam anupayasam apariļāham; kāyassa bhedā param 


marana sugati pātikankhā” ti. Etamattham bhagavā avoca. Tatthetam iti vuccati — 


**Cakkhu sotañca ghānaīca, jivhā kayo tatha [atho (sī. sya. ka.)] mano; 
Etāni yassa dvārāni, suguttānidha bhikkhuno. 


**Bhojanamhi ca mattaññu, indriyesu ca samvuto; 
Kāyasukham cetosukham, sukham so adhigacchati. 


** Adayhamānena kāyena, adayhamānena cetasā; 
Diva vā yadi va rattim, sukham viharati tadiso” ti. 


Ayampi attho vutto bhagavatā, iti me sutanti. Dutiyam. 
3. Tapanīyasuttam 
30. Vuttafihetam bhagavatā, vuttamarahatāti me sutam — 
**Dveme, bhikkhave, dhammā tapanīyā. Katame dve? Idha, bhikkhave, ekacco akatakalyāņo hoti, 
akatakusalo, akatabhīruttāņo, katapāpo, kataluddo, katakibbiso. So *akatam me kalyana” ntipi tappati, 
“katam me pāpa'ntipi tappati. Ime kho, bhikkhave, dve dhammā tapanīyā” ti. Etamattham bhagavā 


avoca. Tatthetam iti vuccati — 


**Kāyaduccaritam katvā, vacīduccaritāni ca; 
Manoduccaritam katvā, yañcaññam dosasafihitam. 


** Akatvā kusalam kammam, katvānākusalam bahum; 
Kāyassa bhedā duppañño, nirayam sopapajjatī ti [nirayam so upapajjatīti (sī. sya. kam. pī.)]. 
Ayampi attho vutto bhagavatā, iti me sutanti. Tatiyam. 
4. Atapanīyasuttam 
31. Vuttafihetam bhagavatā, vuttamarahatāti me sutam — 
**Dveme, bhikkhave, dhammā atapanīyā. Katame dve? Idha, bhikkhave, ekacco katakalyāņo hoti, 
katakusalo, katabhīruttāņo, akatapāpo, akataluddo, akatakibbiso. So “katam me kalyāņa”ntipi na tappati, 
*akatam me papa ntipi na tappati. Ime kho, bhikkhave, dve dhammā atapanīyā” ti. Etamattham bhagavā 


avoca. Tatthetam iti vuccati — 


**Kāyaduccaritam hitvā, vacīduccaritāni ca; 
Manoduccaritam hitvā, yañcaññam dosasatihitam. 


** Akatvākusalam kammam, katvāna kusalam bahum; 
Kāyassa bhedā sappañño, saggam so upapajjatī ti. 


Ayampi attho vutto bhagavatā, iti me sutanti. Catuttham. 


5. Pathamasīlasuttam 

32. Vuttañhetam bhagavata, vuttamarahatati me sutam — 


**Dvīhi, bhikkhave, dhammehi samannāgato puggalo yathabhatam nikkhitto evam niraye. 
Katamehi dvīhi? Papakena ca sīlena, pāpikāya ca ditthiyā. Imehi kho, bhikkhave, dvīhi dhammehi 
samannāgato puggalo yathābhatam nikkhitto evam niraye ”ti. Etamattham bhagavā avoca. Tatthetam iti 
vuccati — 


**Pāpakena ca sīlena, pāpikāya ca ditthiyā; 

Etehi dvīhi dhammehi, yo samannāgato naro; 

Kāyassa bhedā duppañño, nirayam sopapajjatī ti. 
Ayampi attho vutto bhagavatā, iti me sutanti. Paficamam. 

6. Dutiyasīlasuttam 
33. Vuttafihetam bhagavatā, vuttamarahatāti me sutam — 
**Dvīhi, bhikkhave, dhammehi samannāgato puggalo yathābhatam nikkhitto evam sagge. Katamehi 
dvīhi? Bhaddakena ca sīlena, bhaddikāya ca ditthiyā. Imehi kho, bhikkhave, dvīhi dhammehi 


samannāgato puggalo yathābhatam nikkhitto evam sagge” ti. Etamattham bhagavā avoca. Tatthetam iti 
vuccati — 


**Bhaddakena ca sīlena, bhaddikāya ca ditthiyā; 
Etehi dvīhi dhammehi, yo samannāgato naro; 
Kāyassa bhedā sappañño, saggam so upapajjatī” ti. 

Ayampi attho vutto bhagavatā, iti me sutanti. Chattham. 

7. Ātāpīsuttam 

34. Vuttafihetam bhagavatā, vuttamarahatāti me sutam — 

**Anātāpī, bhikkhave, bhikkhu anottāpī [anottappī (bahūsu) atthakathā passitabbāļ abhabbo 
sambodhāya, abhabbo nibbānāya, abhabbo anuttarassa yogakkhemassa adhigamāya. Ātāpī ca kho, 
bhikkhave, bhikkhu ottāpī [ottappī (bahūsu)] bhabbo sambodhāya, bhabbo nibbānāya, bhabbo 
anuttarassa yogakkhemassa adhigamāyā' ti. Etamattham bhagavā avoca. Tatthetam iti vuccati — 

**Anātāpī anottāpī, kusīto hīnavīriyo; 


Yo thīnamiddhabahulo, ahirīko anādaro; 
Abhabbo tādiso bhikkhu, phutthum sambodhimuttamam. 


Samyojanam Jātijarāya chetvā, idheva sambodhimanuttaram phuse” ti. 
Ayampi attho vutto bhagavatā, iti me sutanti. Sattamam. 
8. Pathamanakuhanasuttam 


35. Vuttatihetam bhagavatā, vuttamarahatāti me sutam — 


www.tipitaka.org Vipassana Research Institute 


Page 14 sur 53 


“Nayidam, bhikkhave, brahmacariyam vussati Janakuhanattham, na janalapanattham, na 
labhasakkarasilokanisamsattham, na “iti mam jano jānātū ti. Atha kho idam, bhikkhave, brahmacariyam 
vussati samvaratthañceva pahanatthañca” ti. Etamattham bhagavā avoca. Tatthetam iti vuccati — 


**Samvarattham pahānattham, brahmacariyam anttiham; 
Adesayi so bhagavā, nibbānogadhagāminam. 


“Esa maggo mahattehi [mahantehi (sī. ka.), mahatthehi (syā.)], anuyāto mahesibhi [mahesino 
(sī. ka.)]; 
Ye ye tam patipajjanti, yathā buddhena desitam; 
Dukkhassantam karissanti, satthusāsanakārino''ti. 
Ayampi attho vutto bhagavatā, iti me sutanti. Atthamam. 
9. Dutiyanakuhanasuttam 
36. Vuttafihetam bhagavatā, vuttamarahatāti me sutam — 
**Nayidam, bhikkhave, brahmacariyam vussati janakuhanattham, na janalapanattham, na 


lābhasakkārasilokānisamsattham, na “iti mam jano jānātū ti. Atha kho idam, bhikkhave, brahmacariyam 
vussati abhiitiatthaficeva pariññatthañca” "ti. Etamattham bhagavā avoca. Tatthetam iti vuccati — 


** Abhiūifiattham pariññattham, brahmacariyam anītiham; 
Adesayi so bhagavā, nibbānogadhagāminam. 


“Esa maggo mahattehi, anuyāto mahesibhi; 
Ye ye tam patipajjanti, yathā buddhena desitam; 
Dukkhassantam karissanti, satthusasanakarino” ti. 


Ayampi attho vutto bhagavatā, iti me sutanti. Navamam. 


10. Somanassasuttam 


37. Vuttatihetam bhagavatā, vuttamarahatāti me sutam — 


**Dvīhi, bhikkhave, dhammehi samannāgato bhikkhu dittheva dhamme sukhasomanassabahulo 
viharati, yoni cassa [yoniso (sī. sya. pī.), yonissa (ka.)| āraddhā hoti āsavānam khayāya. Katamehi dvīhi? 
Samvejanīyesu thānesu samvejanena, samviggassa ca yoniso padhānena. Imehi kho, bhikkhave, dvīhi 
dhammehi samannāgato bhikkhu dittheva dhamme sukhasomanassabahulo viharati, yoni cassa āraddhā 
hoti āsavānam khayāyā” ti. Etamattham bhagavā avoca. Tatthetam iti vuccati — 


**Samvejanīyatthānesu [samvejanīyesu thānesu (sya. pī.)], samvijjetheva pandito; 
Ātāpī nipako bhikkhu, paññaya samavekkhiya. 


**Evam vihārī atapi, santavutti anuddhato; 
Cetosamathamanuyutto, khayam dukkhassa pāpuņe ti. 


Ayampi attho vutto bhagavatā, iti me sutanti. Dasamam. 


Pathamo vaggo nitthito. 

Tassuddanam — 


Dve ca bhikkhū tapanīyā, tapaniya paratthehi; 
Ātāpī [dve pada (ka.), dve atapi (sī.)] nakuhanā dve [na kuhana ca (sabbattha)], somanassena 
te dasati. 


2. Dutiyavaggo 
1. Vitakkasuttam 
38. Vuttañhetam bhagavata, vuttamarahatati me sutam — 


**Tathāgatam, bhikkhave, arahantam sammasambuddham dve vitakka bahulam samudācaranti — 
khemo ca vitakko, paviveko ca [viveko ca (syā.)]. Abyāpajjhārāmo [abyāpajjārāmo (ka), 
abyābajjhārāmo (?)|, bhikkhave, tathāgato abyāpajjharato. Tamenam, bhikkhave, tathāgatam 
abyāpajjhārāmam abyāpajjharatam eseva vitakko bahulam samudācarati — timāyāham iriyāya na kiñci 
byābādhemi tasam vā thāvaram vā ti. 


**Pavivekārāmo, bhikkhave, tathāgato pavivekarato. Tamenam, bhikkhave, tathāgatam 
pavivekārāmam pavivekaratam eseva vitakko bahulam samudācarati — ‘yam akusalam tam pahina nti. 


**Tasmātiha, bhikkhave, tumhepi abyāpajjhārāmā viharatha abyāpajjharatā. Tesam vo, bhikkhave, 
tumhākam abyāpajjhārāmānam viharatam abyāpajjharatānam eseva vitakko bahulam samudācarissati — 
*imāya mayam iriyāya na kiñci byābādhema tasam va thāvaram va ti. 


**Pavivekārāmā, bhikkhave, viharatha pavivekaratā. Tesam vo, bhikkhave, tumhākam 
pavivekārāmānam viharatam pavivekaratānam eseva vitakko bahulam samudācarissati — *kim akusalam, 
kim appahīnam, kim pajahāmā ”*ti. Etamattham bhagavā avoca. Tatthetam iti vuccati — 


**Tathāgatam buddhamasayhasāhinam, duve vitakkā samudācaranti nam; 
Khemo vitakko pathamo udīrito, tato viveko dutiyo pakāsito. 


**Tamonudam pāragatam mahesim, tam pattipattam vasimam anāsavam; 
Visantaram [vesantaram (sī. ka.), vissantaram (pī.)| taņhakkhaye vimuttam, tam ve munim 
antimadehadhārim; 
Mārafijaham [mārajaham (syā.), mānajaham (sī. ka.), manam jaham (pī.)] brūmi jarāya 
pāragum. 
**Sele yathā pabbatamuddhanitthito, yathāpi passe janatam samantato; 
Tathūpamam dhammamayam sumedho, pāsādamāruyha samantacakkhu; 
Sokāvatiņņam janatamapetasoko, avekkhati jātijarābhibhūta ”nti. 
Ayampi attho vutto bhagavatā, iti me sutanti. Pathamam. 
2. Desanāsuttam 


39. Vuttafihetam bhagavatā, vuttamarahatāti me sutam — 


**Tathāgatassa, bhikkhave, arahato sammāsambuddhassa dve dhammadesanā pariyāyena bhavanti. 
Katamā dve? “Papam pāpakato passathā'ti — ayam pathamā dhammadesanā; *pāpam pāpakato disvā 

tattha nibbindatha virajjatha vimuccatha'ti — ayam dutiya dhammadesana. Tathāgatassa, bhikkhave, 
arahato sammasambuddhassa ima dve dhammadesana pariyayena bhavantī *ti. Etamattham bhagava 
avoca. Tatthetam iti vuccati — 


**Tathāgatassa buddhassa, sabbabhūtānukampino; 
Pariyāyavacanam passa, dve ca dhammā pakāsitā. 


**Pāpakam passatha cetam [cekam (sī. pī.), chekā (syā.)], tattha capi virajjatha; 
Tato virattacittāse, dukkhassantam karissathā”'ti. 


Ayampi attho vutto bhagavatā, iti me sutanti. Dutiyam. 
3. Vijjāsuttam 
40. Vuttafihetam bhagavatā, vuttamarahatāti me sutam — 
**Avijjā, bhikkhave, pubbangamā akusalānam dhammānam samāpattiyā anvadeva ahirikam 
anottappam; vijjā ca kho, bhikkhave, pubbangamā kusalānam dhammānam samāpattiyā anvadeva 


hirottappa "nti. Etamattham bhagavā avoca. Tatthetam iti vuccati — 


“Ya kācimā duggatiyo, asmim loke paramhi ca; 
Avijjāmūlikā sabbā, icchālobhasamussayā. 


**Yato ca hoti pāpiccho, ahirīko anādaro; 
Tato pāpam pasavati, apāyam tena gacchati. 


**Tasmā chandañca lobhatica, avijjafica virājayam; 
Vijjam uppādayam bhikkhu, sabbā duggatiyo jahe” ti. 


Ayampi attho vutto bhagavatā, iti me sutanti. Tatiyam. 


4. Paūiāparihīnasuttam 


41. Vuttafihetam bhagavatā, vuttamarahatāti me sutam — 


**Te, bhikkhave, satta suparihīnā ye ariyāya paññaya parihīnā. Te dittheva dhamme dukkham 
viharanti savighātam saupāyāsam sapariļāham; kāyassa bhedā param maraņā duggati pātikankhā. Te [te 
ca kho (?)], bhikkhave, satta aparihīnā ye ariyāya paññaya aparihīnā. Te dittheva dhamme sukham 
viharanti avighātam anupāyāsam apariļāham; kāyassa bhedā param marana sugati pātikankhā ti. 
Etamattham bhagavā avoca. Tatthetam iti vuccati — 


**Paūifiāya parihānena, passa lokam sadevakam; 
Nivittham nāmarūpasmim, idam saccanti maññati. 


““Pañña hi setthā lokasmim, yāyam nibbedhagāminī; 
Yaya sammā pajānāti, jātibhavaparikkhayam. 


**Tesam devā manussā ca, sambuddhānam satīmatam; 


Pihayanti hasapaññanam [hasupaññanam (sī. attha.)], sarīrantimadhārina” nti. 

Ayampi attho vutto bhagavata, iti me sutanti. Catuttham. 


5. Sukkadhammasuttam 


42. Vuttañhetam bhagavata, vuttamarahatati me sutam — 


**Dveme, bhikkhave, sukka dhammā lokam palenti. Katame dve? Hiri [hiri (sī. sya. kam. pī.)] ca, 
ottappafica. Ime ce, bhikkhave, dve sukkā dhammā lokam na pāleyyum, nayidha paññayetha mātāti va 
mātucchāti vā mātulānīti vā ācariyabhariyāti vā garūnam dārāti vā. Sambhedam loko agamissa yathā 
ajeļakā kukkutasūkarā soņasingālā [soņasigālā (sī. sya. kam. pī.)|. Yasmā ca kho, bhikkhave, ime dve 
sukkā dhammā lokam pālenti tasmā paññayati mātāti va mātucchāti va mātulānīti va ācariyabhariyāti va 
garūnam dārāti vā ti. Etamattham bhagavā avoca. Tatthetam iti vuccati — 


**Yesam ce hiriottappam, sabbadā ca na vijjati; 
Vokkantā sukkamīūlā te, jāttmaraņagāmino. 


**Yesafica hiriottappam, sada sammā upatthitā; 
Virūļhabrahmacariyā te, santo khīņapunabbhavā' ti. 


Ayampi attho vutto bhagavatā, iti me sutanti. Paficamam. 
6. Ajātasuttam 
43. Vuttafihetam bhagavatā, vuttamarahatāti me sutam — 
**Atthi, bhikkhave, ajātam abhūtam akatam asanīkhatam. No cetam, bhikkhave, abhavissa ajātam 
abhūtam akatam asankhatam, nayidha jātassa bhūtassa katassa sankhatassa nissaraņam paññayetha. 


Yasmā ca kho, bhikkhave, atthi ajātam abhūtam akatam asankhatam, tasmā jātassa bhūtassa katassa 


sankhatassa nissaraņam paiiiiāyatī ti. Etamattham bhagavā avoca. Tatthetam iti vuccati — 


**Jātam bhūtam samuppannam, katam satikhatamaddhuvam; 
Jarāmaraņasanghātam, roganīļam [roganiddham (sī.)] pabhanguram [pabhangunam (ka. sī. 


ka.), pabhanguņam (syā.)). 


** Āhāranettippabhavam, nālam tadabhinanditum; 
Tassa nissaraņam santam, atakkāvacaram dhuvam. 


** Ajātam asamuppannam, asokam virajam padam; 
Nirodho dukkhadhammānam, sankhārūpasamo sukho”'ti. 


Ayampi attho vutto bhagavatā, iti me sutanti. Chattham. 
7. Nibbānadhātusuttam 
44. Vuttafihetam bhagavatā, vuttamarahatāti me sutam — 


**Dvemā, bhikkhave, nibbānadhātuyo. Katame dve? Saupādisesā ca nibbānadhātu, anupādisesā ca 
nibbānadhātu. 


**Katamā ca, bhikkhave, saupādisesā nibbānadhātu? Idha, bhikkhave, bhikkhu araham hoti 

khīņāsavo vusitavā katakarantyo ohitabharo anuppattasadattho parikkhīņabhavasamyojano 
sammadañña vimutto. Tassa titthanteva pañcindriyani yesam avighātattā [avigatattā (sī. attha.)| 
manapamanapam paccanubhoti, sukhadukkham patisamvedeti. Tassa yo ragakkhayo, dosakkhayo, 


mohakkhayo — ayam vuccati, bhikkhave, saupadisesa nibbanadhatu. 


“Katama ca, bhikkhave, anupadisesa nibbanadhatu? Idha, bhikkhave, bhikkhu araham hoti 
khinasavo vusitavā katakarantyo ohitabharo anuppattasadattho parikkhīņabhavasamyojano sammadañña 
vimutto. Tassa idheva, bhikkhave, sabbavedayitani anabhinanditani sīti bhavissanti [sītībhavissanti (?)]. 
Ayam vuccati, bhikkhave, anupādisesā nibbanadhatu. Ima kho, bhikkhave, dve nibbanadhatuyo” ti. 
Etamattham bhagavā avoca. Tatthetam iti vuccati — 


**Duve ima cakkhumatā pakāsitā, nibbānadhātū anissitena tadina; 
Eka hi dhatu idha ditthadhammikā, saupādisesā bhavanettisankhayā; 
Anupādisesā pana samparāyikā, yamhi nirujjhanti bhavāni sabbaso. 


“Ye etadaññaya padam asankhatam, vimuttacittā bhavanettisankhayā; 
Te dhammasārādhigamā khaye ratā, pahamsu te sabbabhavāni tādino ti. 


Ayampi attho vutto bhagavatā, iti me sutanti. Sattamam. 
8. Patisallānasuttam 


45. Vuttafihetam bhagavatā, vuttamarahatāti me sutam — 


**Patisallānārāmā [patisallānārāmā (ka.)], bhikkhave, viharatha patisallānaratā, ajjhattam 
cetosamathamanuyuttā, anirākatajjhānā, vipassanāya samannāgatā, brūhetā suññagaranam. 
Patisallānārāmānam, bhikkhave, viharatam patisallānaratānam ajjhattam cetosamathamanuyuttānam 
anirākatamajjhānānam vipassanāya samannāgatānam brūhetānam suññagaranam dvinnam phalānam 
aiifiataram phalam pātikankham — dittheva dhamme añña, sati va upādisese anāgāmitā 'ti. Etamattham 
bhagavā avoca. Tatthetam iti vuccati — 


“Ye santacittā nipakā, satimanto ca [satimantova (sī. ka.)] jhāyino; 
Sammā dhammam vipassanti, kāmesu anapekkhino. 


*tAppamādaratā santa, pamade bhayadassino; 
Abhabbā parihānāya, nibbānasseva santike ti. 


Ayampi attho vutto bhagavatā, iti me sutanti. Atthamam. 
9. Sikkhānisamsasuttam 
46. Vuttafihetam bhagavatā, vuttamarahatāti me sutam — 
**Sikkhānisamsā, bhikkhave, viharatha paññuttara vimuttisārā satādhipateyyā. Sikkhānisamsānam, 
bhikkhave, viharatam paññuttaranam vimuttisārānam satādhipateyyānam dvinnam phalānam aññataram 
phalam pātikankham — dittheva dhamme añña, sati va upādisese anāgāmitā” ti. Etamattham bhagavā 


avoca. Tatthetam iti vuccati — 


**Paripuņņasikkham [paripuņņasekham (sī.), paripuņņasekkham (syā.)] apahānadhammam, 
paññuttaram jātikhayantadassim; 

Tam ve munim antimadehadhārim, marafijaham brümi jarāya pāragum. 


**Tasmā sada jhanarata samahita, ātāpino jatikhayantadassino; 
Maram sasenam abhibhuyya bhikkhavo, bhavatha jātimaraņassa pāragā ti. 


Ayampi attho vutto bhagavatā, iti me sutanti. Navamam. 
10. Jāgariyasuttam 

47. Vuttafihetam bhagavatā, vuttamarahatāti me sutam — 

**Jāgaro cassa, bhikkhave, bhikkhu vihareyya sato sampajāno samāhito pamudito vippasanno ca 
tattha kālavipassī ca kusalesu dhammesu. Jāgarassa, bhikkhave, bhikkhuno viharato satassa 
sampajānassa samāhitassa pamuditassa vippasannassa tattha kālavipassino kusalesu dhammesu dvinnam 
phalānam aññataram phalam pātikankham — dittheva dhamme afifia, sati va upādisese anāgāmitā” ti. 


Etamattham bhagavā avoca. Tatthetam iti vuccati — 


**Jāgarantā suņāthetam, ye suttā te pabujjhatha; 
Suttā jāgaritam seyyo, natthi jāgarato bhayam. 


**Yo jāgaro ca satimā sampajāno, samāhito mudito vippasanno ca; 
Kālena so sammā dhammam parivīmamsamāno, ekodibhūto vihane tamam so. 


**Tasmā have jāgariyam bhajetha, atapi bhikkhu nipako jhānalābhī; 
Samyojanam jātijarāya chetvā, idheva sambodhimanuttaram phuse ti. 


Ayampi attho vutto bhagavatā, iti me sutanti. Dasamam. 
11. Āpāyikasuttam 
48. Vuttafihetam bhagavatā, vuttamarahatāti me sutam — 
**Dveme, bhikkhave, āpāyikā nerayikā idamappahāya. Katame dve? Yo ca abrahmacārī 
brahmacaripatiñño, yo ca paripuņņam parisuddham brahmacariyam carantam amūlakena 
abrahmacariyena anuddhamseti. Ime kho, bhikkhave, dve āpāyikā nerayikā idamappahāyā ti. 


Etamattham bhagavā avoca. Tatthetam iti vuccati — 


**Abhūtavādī nirayam upeti, yo vapi katvā na karomi cāha; 
Ubhopi te pecca sama bhavanti, nihīnakammā manujā parattha. 


**Kāsāvakaņthā bahavo, pāpadhammā asafifiata; 
Papa pāpehi kammehi, nirayam te upapajjare. 


**Seyyo ayoguļo bhutto, tatto aggisikhūpamo; 
Yaiice bhufijeyya dussīlo, ratthapiņdamasaitiato” ti. 


Ayampi attho vutto bhagavatā, iti me sutanti. Ekādasamam. 


12. Ditthigatasuttam 

49. Vuttañhetam bhagavata, vuttamarahatati me sutam — 


**Dvīhi, bhikkhave, ditthigatehi pariyutthitā devamanussa olīyanti eke, atidhavanti eke; 
cakkhumanto ca passanti. 


‘‘Kathañca, bhikkhave, olīyanti eke? Bhavārāmā, bhikkhave, devamanussā bhavaratā 
bhavasammuditā tesam bhavanirodhāya dhamme desiyamāne cittam na pakkhandati na pasīdati na 
santitthati nādhimuccati. Evam kho, bhikkhave, olīyanti eke. 

**Kathafica, bhikkhave, atidhāvanti eke? Bhaveneva kho paneke attryamana harāyamānā 
jigucchamānā vibhavam abhinandanti — yato kira, bho, ayam attā [satto (sī. ka.)] kāyassa bhedā param 
marana ucchijjati vinassati na hoti param marana; etam santam etam paņītam etam yāthāvanti. Evam 
kho, bhikkhave, atidhāvanti eke. 

**Kathafica, bhikkhave, cakkhumanto passanti? Idha bhikkhu bhūtam bhūtato passati; bhūtam 
bhūtato disvā bhūtassa nibbidāya virāgāya nirodhāya patipanno hoti. Evam kho, bhikkhave, 
cakkhumanto passant?’ ti. Etamattham bhagavā avoca. Tatthetam iti vuccati — 


“Ye [yo (sya. ka.)] bhūtam bhūtato disvā, bhūtassa ca atikkamam; 
Yathābhūte vimuccanti, bhavataņhā parikkhayā. 


“Sa ve [sace (ka. sī. sya. pī.)] bhūtapariiīio, so vītataņho bhavābhave; 
Bhūtassa vibhavā bhikkhu, nāgacchati punabbhava””nti. 


Ayampi attho vutto bhagavatā, iti me sutanti. Dvādasamam. 
Dutiyo vaggo nitthito. 
Tassuddānam — 


Dve indriyā dve tapanīyā, sīlena apare duve; 
Anottāpī kuhana dve ca, samvejanīyena te dasa. 


x = 


Vitakkā desanā vijjā, pañña dhammena paficamam; 
Ajātam dhātusallānam, sikkhā jāgariyena ca; 
Apāyaditthiyā ceva [yeva (sī. syā.)], bāvīsati pakāsitāti. 


Dukanipāto nitthito. 


3. Tikanipāto 
1. Pathamavaggo 
1. Mūlasuttam 
50. Vuttafihetam bhagavatā, vuttamarahatāti me sutam — 


**Tīņimāni, bhikkhave, akusalamūlāni. Katamāni tīņi? Lobho akusalamūlam, doso akusalamūlam, 
ms 


moho akusalamūlam — imani kho, bhikkhave, tīņi akusalamūlānī ti. Etamattham bhagavā avoca. 
Tatthetam iti vuccati — 

**Lobho doso ca moho ca, purisam pāpacetasam; 
Himsanti attasambhūtā, tacasaramva samphala” nti. 


Ayampi attho vutto bhagavatā, iti me sutanti. Pathamam. 
2. Dhatusuttam 
51. Vuttañhetam bhagavata, vuttamarahatati me sutam — 


**Tisso ima, bhikkhave, dhatuyo. Katamā tisso? Rūpadhātu, arūpadhātu, nirodhadhatu — ima kho. 
bhikkhave, tisso dhātuyo'*ti. Etamattham bhagavā avoca. Tatthetam iti vuccati — 


~ = 


**Rūpadhātum [rūpadhātu (sabbattha)] pariññaya, arūpesu asanthita; 
Nirodhe ye vimuccanti, te janā maccuhāyino. 


**Kāyena amatam dhātum, phusayitvā [phussayitvā (syā.), phassayitvā (pī.)| nirūpadhim; 
Upadhippatinissaggam, sacchikatvā anāsavo; 
Deseti sammāsambuddho, asokam virajam pada'””nti. 
Ayampi attho vutto bhagavatā, iti me sutanti. dutiyam. 
3. Pathamavedanāsuttam 


52. Vuttafihetam bhagavatā, vuttamarahatāti me sutam — 


**Tisso imā, bhikkhave, vedanā. Katamā tisso? Sukhā vedanā, dukkhā vedanā, adukkhamasukhā 
vedanā — 


=a?? 


Ima kho, bhikkhave, tisso vedana” ti. Etamattham bhagavā avoca. Tatthetam iti vuccati — 


**Samāhito sampajāno, sato buddhassa sāvako; 
Vedanā ca pajānāti, vedanānafīca sambhavam. 


**Yattha ceta nirujjhanti, maggafica khayagāminam; 
Vedanānam khaya bhikkhu, niechāto parinibbuto”'ti. 


Ayampi attho vutto bhagavatā, iti me sutanti. Tatiyam. 
4. Dutiyavedanāsuttam 
53. Vuttafihetam bhagavatā, vuttamarahatāti me sutam — 


**Tisso imā, bhikkhave, vedanā. Katamā tisso? Sukhā vedanā, dukkhā vedanā, adukkhamasukhā 
vedanā. Sukhā, bhikkhave, vedanā dukkhato datthabbā; dukkhā vedanā sallato datthabbā; 
adukkhamasukhā vedanā aniccato datthabbā. Yato kho, bhikkhave, bhikkhuno sukhā vedanā dukkhato 
ditthā hoti, dukkhā vedanā sallato ditthā hoti, adukkhamasukhā vedanā aniccato ditthā hoti; ayam 
vuccati, bhikkhave, *bhikkhu ariyo sammaddaso acchecchi [acchejji (sī. pī.), acehijji (ka.)], taņham, 
vivattayi [vāvattayi (sī. attha.)] samyojanam, sammā mānābhisamayā antamakāsi dukkhassā” **ti. 
Etamattham bhagavā avoca. Tatthetam iti vuccati — 

**Yo sukham dukkhato adda [dakkhi (sī. pi. ka.), adakkhi (sya.)|, dukkhamaddakkhi sallato; 
Adukkhamasukham santam, adakkhi nam aniccato. 


“Save sammaddaso bhikkhu, yato tattha vimuccati; 
Abhiññavosito santo, sa ve yogatigo mun” ti. 


Ayampi attho vutto bhagavata, iti me sutanti. Catuttham. 


5. Pathamaesanasuttam 


54. Vuttañhetam bhagavata, vuttamarahatati me sutam — 


**Tisso ima, bhikkhave, esanā. Katama tisso? Kāmesanā, bhavesanā, brahmacariyesanā — ima kho, 
bhikkhave, tisso esanā” *ti. Etamattham bhagavā avoca. Tatthetam iti vuccati — 


**Samāhito sampajāno, sato buddhassa sāvako; 
Esanā ca pajānāti, esanānaiica sambhavam. 


**Yattha ceta nirujjhanti, maggafica khayagāminam; 
Esanānam khaya bhikkhu, niechāto parinibbuto”'ti. 


Ayampi attho vutto bhagavatā, iti me sutanti. Paficamam. 
6. Dutiyaesanāsuttam 


55. Vuttafihetam bhagavatā, vuttamarahatāti me sutam — 


**Tisso imā, bhikkhave, esanā. Katamā tisso? Kāmesanā, bhavesanā, brahmacariyesanā — imā kho, 
bhikkhave, tisso esanā” ti. Etamattham bhagavā avoca. Tatthetam iti vuccati — 


**Kāmesanā bhavesanā, brahmacariyesanā saha; 
Iti saccaparāmāso, ditthitthānā samussayā. 


**Sabbarāgavirattassa, taņhakkhayavimūuttino; 


Esanā patinissatthā, ditthitthānā samūhatā; 
Esanānam khaya bhikkhu, nirāso akathamkathī”*ti. 


Ayampi attho vutto bhagavatā, iti me sutanti. Chattham. 
7. Pathamaāsavasuttam 


56. Vuttafihetam bhagavatā, vuttamarahatāti me sutam — 


**Tayome, bhikkhave, āsavā. Katame tayo? Kāmāsavo, bhavāsavo, avijjāsavo — ime kho, 
bhikkhave, tayo āsavā” ti. Etamattham bhagavā avoca. Tatthetam iti vuccati — 


**Samāhito sampajāno, sato buddhassa sāvako; 
Āsave ca pajānāti, āsavānafica sambhavam. 


**Yattha ceta nirujjhanti, maggafica khayagāminam; 

Asavanam khayā bhikkhu, nicchato parinibbuto” ti. 

Ayampi attho vutto bhagavata, iti me sutanti. Sattamam. 
8. Dutiyaasavasuttam 

57. Vuttañhetam bhagavata, vuttamarahatati me sutam — 


“Tayome, bhikkhave, āsavā. Katame tayo? Kāmāsavo, bhavasavo, avijjāsavo — ime kho, 
bhikkhave, tayo āsavā” ti. Etamattham bhagavā avoca. Tatthetam iti vuccati — 


““Yassa kamasavo khīņo, avijjā ca virājitā; 
Bhavasavo parikkhīņo, vippamutto nirūpadhi; 


Dhareti antimam deham, jetvā maram savāhini”’nti [savahananti (bahisu) |. 


Ayampi attho vutto bhagavata, iti me sutanti. Atthamam. 


9. Tanhasuttam 


58. Vuttañhetam bhagavata, vuttamarahatati me sutam — 


**Tisso ima, bhikkhave, tanha. Katamā tisso? Kāmataņhā, bhavataņhā, vibhavataņhā — ima kho, 
bhikkhave, tisso taņha’’ti. Etamattham bhagavā avoca. Tatthetam iti vuccati — 


““Tanhayogena samyuttā, rattacitta bhavābhave; 
Te yogayuttā mārassa, ayogakkhemino jana; 
Sattā gacchanti samsāram, jātīmaraņagāmino. 


“Ye ca taņham pahantvāna, vītataņhā [nikkaņhā ca (sī. ka.)] bhavābhave; 
Te ve [te ca (sī. pī. ka.)] pārangatā [pāragatā (ka. sī. syā.)] loke, ye pattā āsavakkhaya” nti. 


Ayampi attho vutto bhagavatā, iti me sutanti. Navamam. 
10. Māradheyyasuttam 


59. Vuttafihetam bhagavatā, vuttamarahatāti me sutam — 


**Tīhi, bhikkhave, dhammehi samannāgato bhikkhu atikkamma māradheyyam ādiccova virocati. 
Katamehi tīhi? Idha, bhikkhave, bhikkhu asekhena sīlakkhandhena samannāgato hoti, asekhena 
samādhikkhandhena samannāgato hoti, asekhena paññakkhandhena samannāgato hoti — imehi kho, 
bhikkhave, tīhi dhammehi samannāgato bhikkhu atikkamma māradheyyam ādiccova virocatT ti. 
Etamattham bhagavā avoca. Tatthetam iti vuccati — 


**Sīlam samādhi pafifia ca, yassa ete subhāvitā; 
Atikkamma māradheyyam, ādiccova virocatī 'ti. 


Ayampi attho vutto bhagavatā, iti me sutanti. Dasamam. 


Pathamo vaggo nitthito. 

Tassuddanam — 


Muladhatu atha vedanā duve, esanā ca duve āsavā duve; 
Taņhāto ca atha [taņhāto atha (syā.)] māradheyyato, vaggamāhu pathamanti muttamanti. 


2. Dutiyavaggo 
1. Puūiakiriyavatthusuttam 


60. Vuttafihetam bhagavatā, vuttamarahatāti me sutam — 


**Tīņimāni, bhikkhave, puūifiakiriyavatthūni. Katamāni tīņi? Dānamayam puūtakiriyavatthu, 
sīlamayam puūtiakiriyavatthu, bhāvanāmayam puññakiriyavatthu — imani kho, bhikkhave, tini 
puiiiakiriyavatthūnī' ti. Etamattham bhagavā avoca. Tatthetam iti vuccati — 


**Puūifiameva so sikkheyya, āyataggam sukhudrayam; 
Dānafica samacariyafica, mettacittafica bhāvaye. 


**Ete dhamme bhāvayitvā, tayo sukhasamuddaye; 
Abyāpajjham sukham lokam, pandito upapajjatī” ti. 


Ayampi attho vutto bhagavatā, iti me sutanti. Pathamam. 


2. Cakkhusuttam 


61. Vuttafihetam bhagavatā, vuttamarahatāti me sutam — 


**Tīņimāni, bhikkhave, cakkhūni. Katamāni tini? Mamsacakkhu, dibbacakkhu, paññacakkhu — 
imani kho, bhikkhave, tini cakkhūnī ti. Etamattham bhagavā avoca. Tatthetam iti vuccati — 


**Mamsacakkhu dibbacakkhu, paññacakkhu anuttaram; 
Etāni tīņi cakkhūni, akkhāsi purisuttamo. 


**Mamsacakkhussa uppādo, maggo dibbassa cakkhuno; 
Yato ñanam udapādi, paiifiācakkhu anuttaram; 


Yassa cakkhussa patilābhā, sabbadukkhā pamuccatī”*ti. 


Ayampi attho vutto bhagavatā, iti me sutanti. Dutiyam. 


3. Indriyasuttam 


62. Vuttafihetam bhagavatā, vuttamarahatāti me sutam — 


**Tīņimāni, bhikkhave, indriyāni. Katamāni tini? Anaññataññassamttindriyam, aññindriyam, 


aññatavindriyam — imani kho, bhikkhave, tini indriyānī” ti. Etamattham bhagavā avoca. Tatthetam iti 
vuccati — 


**Sekhassa sikkhamānassa, ujumaggānusārino; 
Khayasmim pathamam fiāņam, tato aññā anantarā. 

““Tato añña vimuttassa, ñanam ve hoti tadino; 
Akuppā me vimuttiti, bhavasamyojanakkhayā. 


“Sa ve [sace (sī. sya.)] indriyasampanno, santo santipade rato; 
Dhāreti antimam deham, jetvā maram savāhini''nti. 


Ayampi attho vutto bhagavatā, iti me sutanti. Tatiyam. 


4. Addhāsuttam 


63. Vuttafihetam bhagavatā, vuttamarahatāti me sutam — 


**Tayome, bhikkhave, addhā. Katame tayo? Atīto addhā, anāgato addhā, paccuppanno addhā — ime 
kho, bhikkhave, tayo addhā”*ti. Etamattham bhagavā avoca. Tatthetam iti vuccati — 


** Akkheyyasafifiino satta, akkheyyasmim patitthitā; 
Akkheyyam apariññaya, yogamāyanti maccuno. 


**Akkheyyafica pariññaya, akkhātāram na maññati; 
Phuttho vimokkho manasā, santipadamanuttaram. 


“Sa ve [sace (ka.)] akkheyyasampanno, santo santipade rato; 
Sankhāyasevī dhammattho, sankhyam nopeti vedagū ti. 


Ayampi attho vutto bhagavatā, iti me sutanti. Catuttham. 
5. Duccaritasuttam 
64. Vuttafihetam bhagavatā, vuttamarahatāti me sutam — 
**Tīņimāni, bhikkhave, duccaritāni. Katamāni tīņi? Kāyaduccaritam, vacīduccaritam, 
manoduccaritam — imani kho, bhikkhave, tini duccaritānī ti. Etamattham bhagavā avoca. Tatthetam iti 


vuccati — 


**Kāyaduccaritam katvā, vacīduccaritāni ca; 
Manoduccaritam katvā, yañcaññam dosasamhitam. 


** Akatvā kusalam kammam, katvānākusalam bahum; 
Kāyassa bhedā duppañño, nirayam sopapajjatī ti. 


Ayampi attho vutto bhagavatā, iti me sutanti. Paficamam. 


6. Sucaritasuttam 


65. Vuttafihetam bhagavatā, vuttamarahatāti me sutam — 


**Tīņimāni, bhikkhave, sucaritāni. Katamāni tīņi? Kāyasucaritam, vacīsucaritam, manosucaritam — 
imani kho, bhikkhave, tini sucaritānī ti. Etamattham bhagavā avoca. Tatthetam iti vuccati — 


**Kāyaduccaritam hitvā, vacīduccaritāni ca; 

Manoduccaritam hitva, yañcaññam dosasamhitam. 


** Akatvākusalam kammam, katvana kusalam bahum; 
Kayassa bhedā sappañño, saggam so upapajjati”ti. 


Ayampi attho vutto bhagavatā, iti me sutanti. Chattham. 
7. Soceyyasuttam 
66. Vuttafihetam bhagavatā, vuttamarahatāti me sutam — 


**Tīņimāni, bhikkhave, soceyyāni. Katamāni tīņi? Kāyasoceyyam, vacīsoceyyam, manosoceyyam — 
= aa 


imani kho, bhikkhave, tīņi soceyyani”ti. Etamattham bhagavā avoca. Tatthetam iti vuccati — 
“Kayasucim vacīsucim [vacasucim (ka.)], cetosucimanāsavam; 
Sucim soceyyasampannam, ahu sabbappahayina” nti [ahu ninhatapapakanti (a. ni. 3.122) 
yuttataram |. 
Ayampi attho vutto bhagavata, iti me sutanti. Sattamam. 
8. Moneyyasuttam 


67. Vuttañhetam bhagavata, vuttamarahatati me sutam — 


**Tīņimāni, bhikkhave, moneyyani. Katamāni tīņi? Kayamoneyyam, vacīmoneyyam, 


manomoneyyam — imani kho, bhikkhave, tini moneyyānī ti. Etamattham bhagavā avoca. Tatthetam iti 


vuccati — 


**Kāyamunim vacīmunim, manomunimanāsavam; 
Munim moneyyasampannam, ahu ninhātapāpaka nti [ahu sabbappahāyinanti (a. ni. 3.123)|. 


Ayampi attho vutto bhagavatā, iti me sutanti. Atthamam. 

9. Pathamarāgasuttam 

68. Vuttafihetam bhagavatā, vuttamarahatāti me sutam — 

**Yassa kassaci, bhikkhave, rago appahīno, doso appahīno, moho appahīno — ayam vuccati, 
bhikkhave, *baddho [bando (bahūsu)] mārassa patimukkassa mārapāso yathākāmakaraņīyo [yathā 
kāmakaraņīyo ca (sī. sya. pī. ka.)] pāpimato'. Yassa kassaci, bhikkhave, rago pahīno, doso pahīno, moho 
pahīno — ayam vuccati, bhikkhave, tabaddho mārassa omukkassa mārapāso na yathā kāmakaraņīyo [na 
yathākāmakaraņīyo ca (syā.)] papimato?”ti. Etamattham bhagavā avoca. Tatthetam iti vuccati — 

““Yassa rago ca doso ca, avijjā ca virājitā; 
Tam bhāvitattaiīfiataram, brahmabhūtam tathāgatam; 
Buddham verabhayātītam, ahu sabbappahāyina” nti. 


Ayampi attho vutto bhagavatā, iti me sutanti. Navamam. 


10. Dutiyarāgasuttam 


www.tipitaka.org Vipassana Research Institute 


Page 27 sur 53 


69. Vuttañhetam bhagavata, vuttamarahatati me sutam — 


““Yassa kassaci, bhikkhave, bhikkhussa va bhikkhuniya va rago appahīno, doso appahīno, moho 
appahīno — ayam vuccati, bhikkhave, na “atari [atiņņo (ka. sī. ka.)] samuddam saūmim savīcim sāvattam 
sagaham sarakkhasam”. Yassa kassaci, bhikkhave, bhikkhussa vā bhikkhuniyā vā rāgo pahīno, doso 
pahīno, moho pahīno — ayam vuccati, bhikkhave, “atari samuddam saūmim savīcim sāvattam sagaham 
sarakkhasam, tiņņo pārangato [pāragato (sī. attha. syā.)] thale titthati brāhmaņo” ti. Etamattham 
bhagavā avoca. Tatthetam iti vuccati — 


““Yassa rago ca doso ca, avijjā ca virājitā; 
Somam samuddam sagaham sarakkhasam, saūmibhayam duttaram accatāri. 


**Sangātigo maccujaho nirūpadhi, pahāsi dukkham apunabbhavāya; 
Atthangato so na pamāņameti, amohayi maceurājanti brūmī ti. 


Ayampi attho vutto bhagavatā, iti me sutanti. Dasamam. 
Dutiyo vaggo nitthito. 
Tassuddānam — 


Puññam cakkhu atha indriyāni [atthindriyā (syā.)|, addhā ca caritam duve soci [suci (syā.)]; 
Muno [mune (syā.)] atha rāgaduve, puna vaggamāhu dutiyamuttamatti. 


3. Tatiyavaggo 
1. Micchāditthikasuttam 
70. Vuttafihetam bhagavatā, vuttamarahatāti me sutam — 


**Ditthā mayā, bhikkhave, sattā kāyaduccaritena samannāgatā vacīduccaritena samannāgatā 
manoduccaritena samannāgatā ariyānam upavādakā micchāditthikā micchāditthikammasamādānā. Te 
kāyassa bhedā param maraņā apāyam duggatim vinipātam nirayam upapannā. 

“Tam kho panāham, bhikkhave, naññassa samaņassa va brāhmaņassa va sutvā vadāmi. Ditthā 
mayā, bhikkhave, sattā kāyaduccaritena samannāgatā vacīduccaritena samannāgatā manoduccaritena 
samannāgatā ariyānam upavādakā micchāditthikā micchāditthikammasamādānā. Te kāyassa bhedā 
param marana apāyam duggatim vinipātam nirayam upapannā. Api ca, bhikkhave, yadeva sāmam iiātam 
sāmam dittham sāmam viditam tadevāham vadāmi. 


**Ditthā mayā, bhikkhave, sattā kāyaduccaritena samannāgatā vacīduccaritena samannāgatā 
manoduccaritena samannāgatā ariyānam upavādakā micchāditthikā micchāditthikammasamādānā. Te 
kāyassa bhedā param marana apāyam duggatim vinipātam nirayam upapannā” ti. Etamattham bhagavā 
avoca. Tatthetam iti vuccati — 


**Micchā manam paņidhāya, micchā vacañca bhāsiya [mica vācam abhāsiya (sabbattha)]; 
Micchā kammāni katvāna, kāyena idha puggalo. 


** Appassutāpulīfiakaro [appassutopufītiakaro (sī.), appassuto apuññakaro (sya. pī.)], appasmim 
idha jīvite; 

Kayassa bhedā duppañño, nirayam sopapajjatī ti. 
Ayampi attho vutto bhagavata, iti me sutanti. Pathamam. 
2. Sammāditthikasuttam 
71. Vuttafihetam bhagavatā, vuttamarahatāti me sutam — 


**Ditthā mayā, bhikkhave, sattā kāyasucaritena samannāgatā vacīsucaritena samannāgatā 
manosucaritena samannāgatā ariyānam anupavādakā sammāditthikā sammāditthikammasamādānā. Te 
kāyassa bhedā param maraņā sugatim saggam lokam upapannā. 

“Tam kho panāham, bhikkhave, naññassa samaņassa va brāhmaņassa va sutvā vadāmi. Ditthā 
maya, bhikkhave, satta kāyasucaritena samannāgatā vacīsucaritena samannāgatā manosucaritena 
samannāgatā ariyānam anupavādakā sammāditthikā sammāditthikammasamādānā. Te kāyassa bhedā 
param marana sugatim saggam lokam upapannā. Api ca, bhikkhave, yadeva sāmam iiātam sāmam 
dittham sāmam viditam tadevāham vadāmi. 


**Ditthā mayā, bhikkhave, sattā kāyasucaritena samannāgatā vacīsucaritena samannāgatā 


manosucaritena samannāgatā ariyānam anupavādakā sammāditthikā sammāditthikammasamādānā. Te 


kāyassa bhedā param marana sugatim saggam lokam upapannā” ti. Etamattham bhagavā avoca. 


Tatthetam iti vuccati — 


**Sammā manam paņidhāya, sammā vācaiica bhāsiya [sammā vācam abhāsiya (sabbattha)|; 
Sammā kammāni katvāna, kāyena idha puggalo. 


**Bahussuto pulīfiakaro, appasmim idha jīvite; 
Kāyassa bhedā sappañño, saggam so upapajjatī”*ti. 


Ayampi attho vutto bhagavatā, iti me sutanti. Dutiyam. 
3. Nissaraņiyasuttam 
72. Vuttafihetam bhagavatā, vuttamarahatāti me sutam — 
**Tisso ima, bhikkhave, nissaraņiyā [nissāraņīyā (a. ni. 5.200)] dhātuyo. Katamā tisso? 
Kāmānametam nissaraņam yadidam nekkhammam, rūpānametam nissaraņam yadidam āruppam, yam 
kho pana kiñci bhūtam sankhatam paticcasamuppannam nirodho tassa nissaraņam — ima kho, bhikkhave, 


tisso nissaraņiyā dhātuyo' ti. Etamattham bhagavā avoca. Tatthetam iti vuccati — 


**Kāmanissaraņam iiatvā, rūpānafica atikkamam; 
Sabbasankhārasamatham, phusam ātāpi sabbadā. 


“Save sammaddaso bhikkhu, yato tattha vimuccati; 


Abhiūifiāāvosito santo, sa ve yogātigo mun” ti. 
Ayampi attho vutto bhagavatā, iti me sutanti. Tatiyam. 


4. Santatarasuttam 

73. Vuttañhetam bhagavata, vuttamarahatati me sutam — 


**Rūpehi, bhikkhave, arūpā [aruppa (st.)| santatarā, arūpehi nirodho santataro'*ti. Etamattham 
bhagavā avoca. Tatthetam iti vuccati — 


“Ye ca rūpūpagā satta, ye ca arūpatthāyino [āruppatthāyino (sī.)]; 
Nirodham appajānantā, āgantāro punabbhavam. 


“Ye ca rūpe pariññaya, arūpesu asaņthitā; 
Nirodhe ye vimuccanti, te janā maccuhāyino. 


**Kāyena amatam dhātum, phusayitvā nirūpadhim; 
Upadhippatinissaggam, sacchikatvā anāsavo; 
Deseti sammāsambuddho, asokam virajam pada” nti. 


Ayampi attho vutto bhagavatā, iti me sutanti. Catuttham. 
5. Puttasuttam 
74. Vuttafihetam bhagavatā, vuttamarahatāti me sutam — 


**Tayome, bhikkhave, puttā santo samvijjamānā lokasmim. Katame tayo? Atijāto, anujāto, 
avajātoti. 


**Kathafica, bhikkhave, putto atijāto hoti? Idha, bhikkhave, puttassa mātāpitaro honti na buddham 
saraņam gatā, na dhammam saraņam gatā, na sangham saraņam gatā; pāņātipātā appativiratā, 
adinnādānā appativiratā, kāmesumicchācārā appativiratā, musāvādā appativiratā, 
surāmerayamajjapamādatthānā appativiratā, dussīlā pāpadhammā. Putto ca nesam hoti buddham 
saraņam gato, dhammam saraņam gato, sangham saraņam gato; pāņātipātā pativirato, adinnādānā 
pativirato, kāmesumicchācārā pativirato, musāvādā pativirato, surāmerayamajjapamādatthānā pativirato, 
sīlavā kalyāņadhammo. Evam kho, bhikkhave, putto atijāto hoti. 


**Kathafica, bhikkhave, putto anujāto hoti? Idha, bhikkhave, puttassa mātāpitaro honti buddham 
saraņam gata, dhammam saraņam gata, sangham saraņam gata; pāņātipātā pativiratā, adinnādānā 
pativiratā, kāmesumicchācārā pativiratā, musāvādā pativiratā, surāmerayamajjapamādatthānā pativiratā, 
sīlavanto kalyāņadhammā. Puttopi nesam hoti buddham saraņam gato, dhammam saraņam gato, 
sangham saraņam gato; pāņātipātā pativirato, adinnādānā pativirato, kāmesumicchācārā pativirato, 
musāvādā pativirato, surāmerayamajjapamādatthānā pativirato, sīlavā kalyāņadhammo. Evam kho, 
bhikkhave, putto anujāto hoti. 


**Kathafica, bhikkhave, putto avajāto hoti? Idha, bhikkhave, puttassa mātāpitaro honti buddham 
saraņam gata, dhammam saraņam gata, sangham saraņam gata; pāņātipātā pativiratā, adinnādānā 
pativiratā, kāmesumicchācārā pativiratā, musāvādā pativiratā, surāmerayamajjapamādatthānā pativiratā, 
sīlavanto kalyāņadhammā. Putto ca nesam hoti na buddham saraņam gato, na dhammam saraņam gato, 
na sangham saraņam gato; pāņātipātā appativirato, adinnādānā appativirato, kāmesumicchācārā 
appativirato, musāvādā appativirato, surāmerayamajjapamādatthānā appativirato, dussīlo pāpadhammo. 
Evam kho, bhikkhave, putto avajāto hoti. Ime kho, bhikkhave, tayo puttā santo samvijjamānā 
lokasmi”’nti. Etamattham bhagavā avoca. Tatthetam iti vuccati — 


“Atijatam anujātam, puttamicchanti pandita; 
Avajatam na icchanti, yo hoti kulagandhano. 

**Ete kho puttā lokasmim, ye bhavanti upasaka; 
Saddha silena sampannā, vadañňū vītamaccharā; 
Cando abbhaghanā mutto, parisāsu virocare” ti. 


Ayampi attho vutto bhagavatā, iti me sutanti. Pañcamam. 
6. Avutthikasuttam 
75. Vuttañhetam bhagavata, vuttamarahatati me sutam — 


**Tayome, bhikkhave, puggalā santo samvijjamānā lokasmim. Katame tayo? Avutthikasamo, 
padesavassī, sabbatthābhivassī. 


**Kathafica, bhikkhave, puggalo avutthikasamo hoti? Idha, bhikkhave, ekacco puggalo 
sabbesaiīfieva na data hoti, samaņabrāhmaņakapaņaddhikavanibbakayācakānam |... 
vaņibbakayācakānam (sī.)] annam panam vattham yānam mālāgandhavilepanam 
seyyāvasathapadīpeyyam. Evam kho, bhikkhave, puggalo avutthikasamo hoti. 


**Kathafica, bhikkhave, puggalo padesavassī hoti? Idha, bhikkhave, ekacco puggalo ekaccānam 
data (hoti) [( ) natthi syvāmapotthake], ekaccānam na data hoti 
samaņabrāhmaņakapaņaddhikavanibbakayācakānam annam pānam vattham yānam 
mālāgandhavilepanam seyyāvasathapadīpeyyam. Evam kho, bhikkhave, puggalo padesavassī hoti. 


**Kathafica, bhikkhave, puggalo sabbatthābhivassī hoti? Idha, bhikkhave, ekacco puggalo 
sabbesamva deti, samaņabrāhmaņakapaņaddhikavanibbakayācakānam annam pānam vattham yānam 
mālāgandhavilepanam seyyāvasathapadīpeyyam. Evam kho, bhikkhave, puggalo sabbatthābhivassī hoti. 
Ime kho, bhikkhave, tayo puggalā santo samvijjamānā lokasmi' "nti. Etamattham bhagavā avoca. 
Tatthetam iti vuccati — 


“Na samaņe na brāhmaņe, na kapaņaddhikavanibbake; 
Laddhāna samvibhājeti, annam panafica bhojanam; 


Tam ve avutthikasamoti, āhu nam purisādhamam. 


**Ekaccānam na dadāti, ekaccānam pavecchati; 
Tam ve padesavassīti, āhu medhāvino janā. 


**Subhikkhavāco puriso, sabbabhūtānukampako; 
Āmodamāno pakireti, detha dethāti bhāsati. 


**Yathāpi megho thanayitvā, gajjayitvā pavassati; 
Thalam ninnaīīca pūreti, abhisandantova [abhisandentova (?)] vārinā. 


**Evameva idhekacco, puggalo hoti tādiso; 
Dhammena samharitvāna, utthānādhigatam dhanam; 
Tappeti annapānena, sammā patte vanibbake” ti. 


Ayampi attho vutto bhagavatā, iti me sutanti. Chattham. 


7. Sukhapatthanāsuttam 

76. Vuttañhetam bhagavata, vuttamarahatati me sutam — 


**Tīņimāni, bhikkhave, sukhani patthayamano sīlam rakkheyya pandito. Katamani tini? Pasamsā 
me āgacchatūti [āgacchantūti (syā.)] sīlam rakkheyya pandito, bhoga me uppajjantūti sīlam rakkheyya 
pandito, kayassa bheda param marana sugatim saggam lokam upapajjissamtti silam rakkheyya pandito. 
Imani kho, bhikkhave, tini sukhani patthayamano sīlam rakkheyya pandito”ti. Etamattham bhagavā 
avoca. Tatthetam iti vuccati — 


**Sīlam rakkheyya medhāvī, patthayano tayo sukhe; 
Pasamsam vittalabhañca, pecca sagge pamodanam. 


“Akarontopi ce papam, karontamupasevati; 
Sankiyo hoti pāpasmim, avanno cassa rühati. 


**Yādisam kurute mittam, yadisam cūpasevati; 
Sa ve tādisako hoti, sahavāso hi [sahavāsopi (sī. ka.)] tādiso. 


**Sevamāno sevamānam, samphuttho samphusam param; 
Saro diddho kalāpamva, alittamupalimpati; 


Upalepabhayā [upalimpabhayā (ka.)] dhīro, neva pāpasakhā siyā. 


**Pūtimaccham kusaggena, yo naro upanayhati; 
Kusāpi pūti vāyanti, evam bālūpasevanā. 


**Tagarafica palāsena, yo naro upanayhāti; 
Pattāpi surabhi vāyanti, evam dhīrūpasevanā. 


**Tasmā pattaputasseva [palāsaputasseva (pī. ka.)|, ñatva sampākamattano; 
Asante nupaseveyya, sante seveyya paņdito; 
Asanto nirayam nenti, santo pāpenti suggati” nti. 
Ayampi attho vutto bhagavatā, iti me sutanti. Sattamam. 
8. Bhidurasuttam 
77. Vuttafihetam bhagavatā, vuttamarahatāti me sutam — 


w = 


**Bhidurāyam [bhindantāyam (sya. pī. ka.)], bhikkhave, kayo, viññanam virāgadhammam, sabbe 
upadhī anicca dukkha viparinamadhamma” ti. Etamattham bhagavā avoca. Tatthetam iti vuccati — 


**Kāyafica bhiduram [bhindantam (sya. pi. ka.)] ñatvā, viññanañca virāgunam [virāgikam (ka. 
sī.), pabhanguņam (syā.)]; 
Upadhīsu bhayam disvā, jātimaraņamaccagā; 
Sampatvā paramam santim, kalam kankhati bhāvitatto'*ti. 
Ayampi attho vutto bhagavatā, iti me sutanti. Atthamam. 


9. Dhātusosamsandanasuttam 


78. Vuttafihetam bhagavatā, vuttamarahatāti me sutam — 

**Dhātuso, bhikkhave, satta sattehi saddhim samsandanti samenti. Hmadhimuttika satta 
hinadhimuttikehi sattehi saddhim samsandanti samenti, kalyanadhimuttika satta kalyanadhimuttikehi 
sattehi saddhim samsandanti samenti. 


** Atītampi, bhikkhave, addhanam dhatusova satta sattehi saddhim samsandimsu samimsu. 
Hinadhimuttika satta hmadhimuttikehi sattehi saddhim samsandimsu samimsu, kalyanadhimuttika satta 
kalyanadhimuttikehi sattehi saddhim samsandimsu samimsu. 


“Anagatampi, bhikkhave, addhanam dhātusova satta sattehi saddhim samsandissanti samessanti. 
Hinadhimuttika satta hinadhimuttikehi sattehi saddhim samsandissanti samessanti, kalyanadhimuttika 
satta kalyanadhimuttikehi sattehi saddhim samsandissanti samessanti. 


**Etarahipi, bhikkhave, paccuppanam addhanam dhātusova satta sattehi saddhim samsandanti 
samenti. Hīnādhimuttikā satta hīnādhimuttikehi sattehi saddhim samsandanti samenti, 
kalyāņādhimuttikā satta kalyanadhimuttikehi sattehi saddhim samsandanti samenti”ti. Etamattham 
bhagavā avoca. Tatthetam iti vuccati — 


““Samsagga vanatho jāto, asamsaggena chijjati; 
Parittam darumaruyha, yatha side mahannave. 


“Evam kusītamāgamma, sādhujīvīpi sīdati; 
Tasmā tam parivajjeyya, kusītam hīnavīriyam. 


**Pavivittehi ariyehi, pahitattehi jhāyibhi; 
Niccam āraddhavīriyehi, paņditehi sahāvase”'ti. 


Ayampi attho vutto bhagavatā, iti me sutanti. Navamam. 


10. Parihānasuttam 


79. Vuttafihetam bhagavatā, vuttamarahatāti me sutam — 


**Tayome, bhikkhave, dhammā sekhassa bhikkhuno parihānāya samvattanti. Katame tayo? Idha, 
bhikkhave, sekho bhikkhu kammārāmo hoti, kammarato, kammārāmatamanuyutto; bhassārāmo hoti, 
bhassarato, bhassārāmatamanuyutto; niddārāmo hoti, niddārato, niddārāmatamanuyutto. Ime kho, 
bhikkhave, tayo dhammā sekhassa bhikkhuno parihānāya samvattanti. 


**Tayome, bhikkhave, dhammā sekhassa bhikkhuno aparihānāya samvattanti. Katame tayo? Idha, 
bhikkhave, sekho bhikkhu na kammārāmo hoti, na kammarato, na kammārāmatamanuyutto; na 
bhassārāmo hoti, na bhassarato, na bhassārāmatamanuyutto; na niddārāmo hoti, na niddārato, na 
niddārāmatamanuyutto. Ime kho, bhikkhave, tayo dhammā sekhassa bhikkhuno aparihānāya 
samvattantī ti. Etamattham bhagavā avoca. Tatthetam iti vuccati — 


**Kammārāmo bhassārāmo [bhassarato (sabbatha)], niddārāmo ca uddhato; 
Abhabbo tādiso bhikkhu, phutthum sambodhimuttamam. 


**Tasmā hi appakiccassa, appamiddho anuddhato; 
Bhabbo so tādiso bhikkhu, phutthum sambodhimuttama nti. 


Ayampi attho vutto bhagavatā, iti me sutanti. Dasamam. 

Tatiyo vaggo nitthito. 
Tassuddānam — 


Dve ditthī nissaraņam rūpam, putto avutthikena ca; 
Sukhā ca bhiduro [bhindanā (sabbattha)] dhatu, parihānena te dasāti. 


4. Catutthavaggo 
1. Vitakkasuttam 
80. Vuttafihetam bhagavatā, vuttamarahatāti me sutam — 
**Tayome, bhikkhave, akusalavitakkā. Katame tayo? Anavatīattipatisamyutto vitakko, 
lābhasakkārasilokapatisamyutto vitakko, parānuddayatāpatisamyutto vitakko. Ime kho, bhikkhave, tayo 


akusalavitakkā ”ti. Etamattham bhagavā avoca. Tatthetam iti vuccati — 


** Anavafifiattisamyutto, lābhasakkāragāravo; 
Sahanandī amaccehi, ārā samyojanakkhayā. 


“Yo ca puttapasum hitvā, vivāhe samharāni [sangahāni (ka. sī. sya. pī.)] ca; 
Bhabbo so tādiso bhikkhu, phutthum sambodhimuttama nti. 


Ayampi attho vutto bhagavatā, iti me sutanti. Pathamam. 
2. Sakkārasuttam 
81. Vuttafihetam bhagavatā, vuttamarahatāti me sutam — 


**Ditthā mayā, bhikkhave, sattā sakkārena abhibhūtā, pariyādinnacittā, kāyassa bhedā param 
maraņā apāyam duggatim vinipātam nirayam upapannā. 


**Ditthā mayā, bhikkhave, sattā asakkārena abhibhūtā, pariyādinnacittā, kāyassa bhedā param 
maraņā apāyam duggatim vinipātam nirayam upapannā. 


**Ditthā mayā, bhikkhave, sattā sakkārena ca asakkārena ca tadubhayena abhibhūtā, 
pariyādinnacittā, kāyassa bhedā param maraņā apāyam duggatim vinipātam nirayam upapannā. 


“Tam kho panāham, bhikkhave, naññassa samaņassa vā brāhmaņassa va sutvā vadāmi; ( ) [(ditthā 
mayā bhikkhave sattā sakkārena abhibhūtā. ...pe... asakkārena abhibhūtā ...pe... sakkārena ca 
asakkārena ca tadubhayena abhibhūtā pariyādinnacittā kāyassa bhedā param maraņā apāyam duggatim 
vinipātam nirayam upapannā.) (syā.) purimavagge micchāditthikasammāditthikasuttehi pana sameti, 
anvayabyatirekavākyānam pana anantaritattā pāsamsatarā.)] api ca, bhikkhave, yadeva me sāmam iiātam 
sāmam dittham sāmam viditam tamevāham vadāmi. 


**Ditthā mayā, bhikkhave, sattā sakkārena abhibhūtā, pariyādinnacittā, kāyassa bhedā param 
maraņā apāyam duggatim vinipātam nirayam upapannā. 


**Ditthā mayā, bhikkhave, sattā asakkārena abhibhūtā, pariyādinnacittā, kāyassa bhedā param 
maraņā apāyam duggatim vinipātam nirayam upapannā. 

**Ditthā maya, bhikkhave, satta sakkārena ca asakkarena ca tadubhayena abhibhūtā, 
pariyadinnacitta, kayassa bheda param marana apayam duggatim vinipatam nirayam upapanna” ti. 
Etamattham bhagavā avoca. Tatthetam iti vuccati — 


““Yassa sakkariyamanassa, asakkārena cūbhayam; 
Samadhi na vikampati, appamadaviharino [appamanaviharino (sī. attha.)]. 


“Tam jhāyinam sātatikam, sukhumam ditthivipassakam; 
Upādānakkhayārāmam, ahu sappuriso tt ti. 


Ayampi attho vutto bhagavatā, iti me sutanti. Dutiyam. 
3. Devasaddasuttam 
82. Vuttafihetam bhagavatā, vuttamarahatāti me sutam — 


**Tayome, bhikkhave, devesu devasaddā niccharanti samayā samayam upādāya. Katame tayo? 
Yasmim, bhikkhave, samaye ariyasāvako kesamassum ohāretvā kāsāyāni vatthāni acchādetvā agārasmā 
anagāriyam pabbajjāya ceteti, tasmim samaye [tasmim bhikkhave samaye (pī. ka.)] devesu devasaddo 
niccharati — “eso ariyasāvako mārena saddhim sangāmāya cetetī'ti. Ayam, bhikkhave, pathamo devesu 
devasaddo niccharati samaya samayam upādāya. 


**Puna caparam, bhikkhave, yasmim samaye ariyasāvako sattannam bodhipakkhiyānam 
dhammānam bhāvanānuyogamanuyutto viharati, tasmim samaye devesu devasaddo niccharati — “eso 
ariyasāvako mārena saddhim sangāmetī'ti. Ayam, bhikkhave, dutiyo devesu devasaddo niccharati 
samaya samayam upādāya. 


**Puna caparam, bhikkhave, yasmim samaye ariyasāvako āsavānam khaya anāsavam cetovimuttim 


paññavimuttim dittheva dhamme sayam abhiñña sacchikatvā upasampajja viharati, tasmim samaye 
devesu devasaddo niecharati — “eso ariyasāvako vijitasangāmo tameva sangāmasīsam abhivijiya 
ajjhāvasatī ti. Ayam, bhikkhave, tatiyo devesu devasaddo niccharati samaya samayam upādāya. Ime 
kho, bhikkhave, tayo devesu devasaddā niccharanti samaya samayam upādāyā ti. Etamattham bhagavā 
avoca. Tatthetam iti vuccati — 


**Disvā vijitasangāmam, sammāsambuddhasāvakam; 
Devatāpi namassanti, mahantam vītasāradam. 


**Namo te purisajafifia, yo tvam dujjayamajjhabhū; 
Jetvāna maccuno senam, vimokkhena anāvaram. 


“Iti hetam namassanti, devatā pattamānasam; 
Tañhi tassa na passanti, yena maccuvasam vaje ti. 


Ayampi attho vutto bhagavatā, iti me sutanti. Tatiyam. 
4. Paūcapubbanimittasuttam 
83. Vuttafihetam bhagavatā, vuttamarahatāti me sutam — 


**Yadā, bhikkhave, devo devakāyā cavanadhammo hoti, paficassa pubbanimittāni pātubhavanti — 

mala milayanti, vatthani kilissanti, kacchehi seda muccanti, kaye dubbanniyam okkamati, sake 
devo devāsane nābhiramatīti. Tamenam, bhikkhave, deva *cavanadhammo ayam devaputto'ti iti viditvā 
tīhi vācāhi anumodernti [anumodanti (sī. sya. pī.)] — “ito, bho, sugatim gaccha, sugatim gantvā 
suladdhalābham labha, suladdhalābham labhitvā suppatitthito bhavāhī” ” ti. 


Evam vutte, aññataro bhikkhu bhagavantam etadavoca — **kinnu kho, bhante, devānam 
sugatigamanasankhātam; kifīca, bhante, devānam suladdhalābhasankhātam; kim pana, bhante, devānam 
suppatitthitasankhāta” nti? 


**Manussattam kho, bhikkhu [bhikkhave (sya. pī.)|, devānam sugatigamanasankhātam; yam 
manussabhūto samāno tathāgatappavedite dhammavinaye saddham patilabhati. I dam kho, bhikkhu 
[bhikkhave (sya. pī.)], devānam suladdhalābhasankhātam; sā kho panassa saddhā nivitthā hoti mūlajātā 
patitthitā daļhā asamhāriyā samaņena vā brāhmaņena vā devena vā mārena vā brahmunā vā kenaci vā 
lokasmim. Idam kho, bhikkhu [bhikkhave (sya. pī.)], devānam suppatitthitasankhāta *nti. Etamattham 
bhagavā avoca. Tatthetam iti vuccati — 


**Yadā devo devakāyā, cavati āyusankhayā; 
Tayo saddā niccharanti, devānam anumodatam. 


“““Ito bho sugatim gaccha, manussānam sahabyatam; 
Manussabhūto saddhamme, labha saddham anuttaram. 


***Sā te saddhā nivitthassa, mūlajātā patitthitā; 
Yāvajīvam asamhīrā, saddhamme suppavedite. 


***Kāyaduccaritam hitvā, vacīduccaritāni ca; 
Manoduccaritam hitvā, yañcaññam dosasatihitam. 


***Kāyena kusalam katvā, vācāya kusalam bahum; 
Manasā kusalam katvā, appamāņam nirūpadhim. 


***Tato opadhikam puññam, katvā dānena tam bahum; 
Aññepi macce saddhamme, brahmacariye nivesaya” [nivesaye (sī. syā.)]. 


**Imāya anukampāya, devā devam yada vidū; 
Cavantam anumodenti, ehi deva punappuna” nti. 


Ayampi attho vutto bhagavatā, iti me sutanti. Catuttham. 
5. Bahujanahitasuttam 
84. Vuttafihetam bhagavatā, vuttamarahatāti me sutam — 


**Tayome puggalā loke uppajjamānā uppajjanti bahujanahitāya bahujanasukhāya lokānukampāya 
atthāya hitāya sukhāya devamanussānam. Katame tayo? Idha, bhikkhave, tathāgato loke uppajjati 
araham sammāsambuddho vijjācaraņasampanno sugato lokavidū anuttaro purisadammasārathi satthā 
devamanussānam buddho bhagavā. So dhammam deseti ādikalyāņam majjhekalyāņam 
pariyosānakalyāņam sāttham sabyaiijanam, kevalaparipuņņam parisuddham brahmacariyam pakāseti. 
Ayam, bhikkhave, pathamo puggalo loke uppajjamāno uppajjati bahujanahitāya bahujanasukhāya 
lokānukampāya atthāya hitāya sukhāya devamanussānam. 

**Puna caparam, bhikkhave, tasseva satthu [satthuno (syā.)] sāvako araham hoti khīņāsavo vusitavā 
katakaraņīyo ohitabhāro anuppattasadattho parikkhīņabhavasamyojano sammadañña vimutto. So 
dhammam deseti ādikalyāņam majjhekalyāņam pariyosānakalyāņam sāttham sabyafijanam, 
kevalaparipuņņam parisuddham brahmacariyam pakāseti. Ayam, bhikkhave, dutiyo puggalo loke 
uppajjamāno uppajjati bahujanahitāya bahujanasukhāya lokānukampāya atthāya hitāya sukhāya 
devamanussānam. 


**Puna caparam, bhikkhave, tasseva satthu sāvako sekho hoti pātipado bahussuto sīlavatūpapanno. 
Sopi [so (?)] dhammam deseti ādikalyāņam majjhekalyāņam pariyosānakalyāņam sāttham sabyafijanam, 
kevalaparipuņņam parisuddham brahmacariyam pakāseti. Ayam, bhikkhave, tatiyo puggalo loke 
uppajjamāno uppajjati bahujanahitāya bahujanasukhāya lokānukampāya atthāya hitāya sukhāya 
devamanussānam. Ime kho, bhikkhave, tayo puggalā loke uppajjamānā uppajjanti bahujanahitāya 
bahujanasukhāya lokānukampāya atthāya hitāya sukhāya devamanussāna ”*nti. Etamattham bhagavā 
avoca. Tatthetam iti vuccati — 


**Satthā hi loke pathamo mahesi, tassanvayo sāvako bhāvitatto; 
Athāparo pātipadopi sekho, bahussuto sīlavatūpapanno. 


**Ete tayo devamanussasetthā, pabhankara dhammamudīrayantā; 
Apāpuranti [apāpurenti (ka.)] amatassa dvāram, yoga pamocenti [yaga pamuccanti (sī.), yoga 
mocanti (syā.)] hujjanam te. 
“Ye satthavāhena anuttarena, sudesitam maggamanukkamanti |maggamanuggamatti (sī. 
ka.)J; 
Idheva dukkhassa karonti antam, ye appamattā sugatassa sāsane” ti. 
Ayampi attho vutto bhagavatā, iti me sutanti. Pañcamam. 
6. Asubhānupassīsuttam 

85. Vuttañhetam bhagavatā, vuttamarahatāti me sutam — 

“Asubhanupassi, bhikkhave, kayasmim viharatha; anapanassati ca vo ajjhattam parimukham 
sūpatthitā hotu; sabbasankharesu aniccanupassino viharatha. Asubhānupassīnam, bhikkhave, kayasmim 
viharatam yo subhaya dhatuya raganusayo so pahiyati [pahiyyati (ka.)|. Anapanassatiya ajjhattam 
parimukham sūpatthititāya ye bahira vitakkāsayā vighātapakkhikā, te na honti. Sabbasankhāresu 
aniccānupassīnam viharatam ya avijjā sā pahīyati, ya vijjā sā uppajjatī' ti. Etamattham bhagavā avoca. 


Tatthetam iti vuccati — 


** Asubhānupassī kāyasmim, ānāpāne patissato; 
Sabbasankhārasamatham, passam ātāpi sabbadā. 


“Save sammaddaso bhikkhu, yato tattha vimuccati; 


Abhiūifiāāvosito santo, sa ve yogātigo mun” ti. 
Ayampi attho vutto bhagavatā, iti me sutanti. Chattham. 
7. Dhammānudhammapatipannasuttam 


86. Vuttafihetam bhagavatā, vuttamarahatāti me sutam — 

“Dhammanudhammapatipannassa bhikkhuno ayamanudhammo hoti veyyakaranaya — 
dhammanudhammapatipannoyanti bhasamano dhammaññeva bhasati no adhammam, vitakkayamano va 
dhammavitakkaññeva vitakketi no adhammavitakkam, tadubhayam va pana abhinivejjetvā upekkhako 
viharati sato sampajāno' ti. Etamattham bhagavā avoca. Tatthetam iti vuccati — 


**Dhammārāmo dhammarato, dhammam anuvicintayam; 
Dhammam anussaram bhikkhu, saddhammā na parihāyati. 


**Caram va yadi va tittham, nisinno uda va sayam; 
Ajjhattam samayam cittam, santimevādhigacchatī”'ti. 


Ayampi attho vutto bhagavatā, iti me sutanti. Sattamam. 
8. Andhakaraņasuttam 


87. Vuttafihetam bhagavatā, vuttamarahatāti me sutam — 

**Tayome, bhikkhave, akusalavitakkā andhakaraņā acakkhukaraņā aññanakarana paññanirodhika 
vighātapakkhikā anibbānasamvattanikā. Katame tayo? Kāmavitakko, bhikkhave, andhakaraņo 
acakkhukaraņo aiifiāņakaraņo paññanirodhiko vighātapakkhiko anibbānasamvattaniko. Byāpādavitakko, 
bhikkhave, andhakaraņo acakkhukaraņo aññanakarano patiiiānirodhiko vighātapakkhiko 
anibbānasamvattaniko. Vihimsāvitakko, bhikkhave, andhakaraņo acakkhukaraņo aiifiāāņakaraņo 
pafiiānirodhiko vighātapakkhiko anibbānasamvattaniko. Ime kho, bhikkhave, tayo akusalavitakkā 


w = w = 


andhakarana acakkhukarana aññanakarana paññanirodhika vighatapakkhika anibbanasamvattanika. 


“Tayome, bhikkhave, kusalavitakka anandhakaraņā cakkhukaraņā ñanakarana paññavuddhika 
avighātapakkhikā nibbanasamvattanika. Katame tayo? Nekkhammavitakko, bhikkhave, anandhakarano 
cakkhukarano ñanakarano paññavuddhiko avighatapakkhiko nibbanasamvattaniko. Abyapadavitakko, 
bhikkhave, anandhakarano cakkhukarano ñanakarano paññavuddhiko avighatapakkhiko 
nibbanasamvattaniko. Avihimsāvitakko, bhikkhave, anandhakarano cakkhukarano ñanakarano 
paññavuddhiko avighatapakkhiko nibbanasamvattaniko. Ime kho, bhikkhave, tayo kusalavitakkā 
anandhakarana cakkhukaraņā fiāņakaraņā paññavuddhika avighatapakkhika nibbanasamvattanika” ti. 
Etamattham bhagavā avoca. Tatthetam iti vuccati — 


“Tayo vitakke kusale vitakkaye, tayo pana akusale nirākare; 
Sa ve vitakkani vicāritāni, sameti vutthīva rajam samūhatam; 
Sa ve vitakkūpasamena cetasa, idheva so santipadam samajjhaga” ti. 


Ayampi attho vutto bhagavata, iti me sutanti. Atthamam. 
9. Antaramalasuttam 

88. Vuttañhetam bhagavata, vuttamarahatati me sutam — 

“Tayome, bhikkhave, antarāmalā antaraamitta antarasapatta antarāvadhakā antarapaccatthika. 
Katame tayo? Lobho, bhikkhave, antaramalo antaraamitto antarasapatto antaravadhako 
antarapaccatthiko. Doso, bhikkhave, antaramalo antaraamitto antarasapatto antaravadhako 
antarapaccatthiko. Moho, bhikkhave, antaramalo antaraamitto antarasapatto antaravadhako 


antarapaccatthiko. Ime kho, bhikkhave, tayo antarāmalā antarāamittā antarasapatta antarāvadhakā 
antarāpaccatthikā 'ti. Etamattham bhagavā avoca. Tatthetam iti vuccati — 

** Anatthajanano lobho, lobho cittappakopano; 
Bhayamantarato jātam, tam jano nāvabujjhati. 


**Luddho attham na jānāti, luddho dhammam na passati; 
Andhatamam [andham tamam (sī.)] tadā hoti, yam lobho sahate naram. 


**Yo ca lobham pahantvāna, lobhaneyye na lubbhati; 
Lobho pahīyate tamhā, udabindūva pokkharā. 


** Anatthajanano doso, doso cittappakopano; 
Bhayamantarato jātam, tam jano nāvabujjhati. 


**Duttho attham na jānāti, duttho dhammam na passati; 
Andhatamam tadā hoti, yam doso sahate naram. 


**Yo ca dosam pahantvāna, dosaneyye na dussati; 
Doso pahīyate tamhā, tālapakkamva bandhanā. 


** Anatthajanano moho, moho cittappakopano; 
Bhayamantarato jātam, tam jano nāvabujjhati. 


**Mūļho attham na jānāti, mūļho dhammam na passati; 
Andhatamam tadā hoti, yam moho sahate naram. 


“Yo ca moham pahantvāna, mohaneyye na muyhati; 
Moham vihanti so sabbam, ādiccovudayam tama” nti. 


Ayampi attho vutto bhagavatā, iti me sutanti. Navamam. 
10. Devadattasuttam 
89. Vuttafihetam bhagavatā, vuttamarahatāti me sutam — 


**Tīhi, bhikkhave, asaddhammehi abhibhūto pariyādinnacitto devadatto āpāyiko nerayiko kappattho 
atekiccho. Katamehi tīhi? Pāpicchatāya, bhikkhave, abhibhūto pariyādinnacitto devadatto āpāyiko 
nerayiko kappattho atekiccho. Pāpamittatāya, bhikkhave, abhibhūto pariyādinnacitto devadatto āpāyiko 
nerayiko kappattho atekiccho. Sati kho pana uttarikaraņīye [uttarim karaņīye (syā.)] oramattakena 
visesādhigamena [visesādhigamena ca (sya. pī.)] antara vosānam āpādi. Imehi kho, bhikkhave, tīhi 
asaddhammehi abhibhūto pariyādinnacitto devadatto āpāyiko nerayiko kappattho atekiccho”” ti. 
Etamattham bhagavā avoca. Tatthetam iti vuccati — 


“Ma jatu koci lokasmim, pāpiccho udapajjatha; 

Tadamināpi jānātha, pāpicchānam yathā gati. 

**Paņditoti samaiiiiāto, bhāvitattoti sammato; 

Jalamva yasasā atthā, devadattoti vissuto [me sutam (pāļiyam)]. 


“So pamāņamanuciņņo [pamādamanuciņņo (ka. sī. sya. pī.), samānamanuciņņo (attha.)], 


āsajja nam tathāgatam; 
Avīcinirayam patto, catudvāram bhayānakam. 

“Adutthassa hi yo dubbhe, papakammam akubbato; 
Tameva papam phusati [phusseti (syā.)], dutthacittam anadaram. 


**Samuddam visakumbhena, yo maññeyya padūsitum; 
Na so tena padüseyya, bhesma hi udadhi maha. 


**Evameva [evametam (sya.)] tathagatam, yo vadena vihimsati; 
Sammaggatam [samaggatam (sī. ka.)| santacittam, vado tamhi na rūhati. 


**Tādisam mittam kubbetha, tañca seveyya pandito; 
Yassa maggānugo bhikkhu, khayam dukkhassa pāpuņe”'ti. 


Ayampi attho vutto bhagavatā, iti me sutanti. Dasamam. 
Catuttho vaggo nitthito. 
Tassuddānam — 


Vitakkāsakkārasadda, cavanaloke asubham; 
Dhammaandhakāramalam, devadattena te dasāti. 


5. Paūcamavaggo 
1. Aggappasādasuttam 
90. Vuttafihetam bhagavatā, vuttamarahatāti me sutam — 


**Tayome, bhikkhave, aggappasādā. Katame tayo? Yāvatā, bhikkhave, satta apada va dvipadā va 
catuppadā vā bahuppadā [bahupadā (ka.)] va rūpino va arūpino va saññino vā asaññino va 
nevasaññinasaññino va, tathāgato tesam aggamakkhāyati arahnam sammāsambuddho. Ye, bhikkhave, 
buddhe pasannā, agge te pasannā. Agge kho pana pasannānam aggo vipāko hoti. 


**Yāvatā, bhikkhave, dhammā sankhatā va asankhatā va, virāgo tesam aggamakkhāyati, yadidam 
madanimmadano pipāsavinayo ālayasamugghāto vattupacchedo taņhakkhayo virāgo nirodho nibbānam. 
Ye, bhikkhave, virāge dhamme pasannā, agge te pasannā. Agge kho pana pasannānam aggo vipāko hoti. 


**Yāvatā, bhikkhave, sanghā va gana va, tathāgatasāvakasangho tesam aggamakkhāyati, yadidam 
cattāri purisayugāni attha purisapuggalā esa bhagavato sāvakasangho āhuneyyo pāhuneyyo dakkhiņeyyo 
afijalikaraņīyo anuttaram puññakkhettam lokassa. Ye, bhikkhave, sanghe pasannā, agge te pasannā. 
Agge kho pana pasannānam aggo vipāko hoti. Ime kho, bhikkhave, tayo aggappasādā” ti. Etamattham 
bhagavā avoca. Tatthetam iti vuccati — 


** Aggato ve pasannānam, aggam dhammam vijānatam; 
Agge buddhe pasannānam, dakkhiņeyye anuttare. 


**Agge dhamme pasannānam, virāgūpasame sukhe; 
Agge sanghe pasannānam, puññakkhette anuttare. 


** Aggasmim dānam dadatam, aggam puññam pavaddhati; 
Aggam ayu ca vaņņo ca, yaso kitti sukham balam. 

“Aggassa data medhāvī, aggadhammasamāhito; 
Devabhūto manusso va, aggappatto pamodati”ti. 


Ayampi attho vutto bhagavata, iti me sutanti. Pathamam. 
2. Jivikasuttam 
91. Vuttañhetam bhagavata, vuttamarahatati me sutam — 


“Antamidam, bhikkhave, jīvikānam yadidam pindolyam. Abhisapoyam [abhisapayam (sī.), 
abhilapayam (sya. pī.), abhisapayam (ka.)|, bhikkhave, lokasmim — “pindolo vicarasi pattapāņī ti. Tañca 
kho etam, bhikkhave, kulaputta upenti atthavasika, atthavasam paticca; neva rājābhinītā, na corābhinītā, 
na iņattā, na bhayatta, na ājīvikāpakatā. Api ca kho *otiņņamhā jātiyā jarāya maranena sokehi paridevehi 
dukkhehi domanassehi upayasehi dukkhotinna dukkhapareta, appeva nama imassa kevalassa 
dukkhakkhandhassa antakiriya paññayetha” ti. Evam pabbajito cayam, bhikkhave, kulaputto so ca hoti 
abhijjhalu kamesu tibbasarago, byapannacitto padutthamanasankappo, mutthassati asampajano 
asamahito vibbhantacitto pakatindriyo. Seyyathapi, bhikkhave, chavalatam ubhatopadittam majjhe 
gūthagatam neva game katthattham pharati na araññe::: tathūpamāham, bhikkhave, imam puggalam 
vadāmi gihibhogā parihīno samaññatthañca na paripūretī ti. Etamattham bhagavā avoca. Tatthetam iti 
vuccati — 


**Gihibhogā parihīno, samaññatthañca dubbhago; 
Paridhamsamāno pakireti, chavālātamva nassati. 


**Kāsāvakaņthā bahavo, pāpadhammā asaññata: 
Papa pāpehi kammehi, nirayam te upapajjare. 


**Seyyo ayoguļo bhutto, tatto aggisikhūpamo; 
Yaiice bhufijeyya dussīlo, ratthapiņdamasaitiato” ti. 


Ayampi attho vutto bhagavatā, iti me sutanti. Dutiyam. 
3. Sanghātikaņņasuttam 
92. Vuttafihetam bhagavatā, vuttamarahatāti me sutam — 


**Sanghātikaņņe cepi, bhikkhave, bhikkhu gahetvā pitthito pitthito anubandho assa pade padam 
nikkhipanto, so ca hoti abhijjhālu kāmesu tibbasārāgo byāpannacitto padutthamanasankappo mutthassati 
asampajāno asamāhito vibbhantacitto pākatindriyo; atha kho so ārakāva mayham, ahañca tassa. Tam 
kissa hetu? Dhammañhi so, bhikkhave, bhikkhu na passati. Dhammam apassanto na mam passati [mam 
na passati (syā.)). 


**Yojanasate cepi so, bhikkhave, bhikkhu vihareyya. So ca hoti anabhijjhālu kāmesu na tibbasārāgo 
abyāpannacitto apadutthamanasankappo upatthitassati sampajāno samāhito ekaggacitto samvutindriyo; 
atha kho so santikeva mayham, ahañca tassa. Tam kissa hetu? Dhammam hi so, bhikkhave, bhikkhu 
passati; dhammam passanto mam passat? ti. Etamattham bhagavā avoca. Tatthetam iti vuccati — 

**Anubandhopi ce assa, mahiccho ca vighātavā; 
Ejānugo anejassa, nibbutassa anibbuto; 
Giddho so vītagedhassa, passa yavañca ārakā. 

“Yo ca dhammamabhiññaya, dhammamaññaya pandito; 
Rahadova nivāte ca, anejo vūpasammati. 


*tAnejo so anejassa, nibbutassa ca nibbuto; 
Agiddho vītagedhassa, passa yavañca santike ti. 


Ayampi attho vutto bhagavatā, iti me sutanti. Tatiyam. 
4. Aggisuttam 
93. Vuttafihetam bhagavatā, vuttamarahatāti me sutam — 


**Tayome, bhikkhave, aggī. Katame tayo? Rāgaggi, dosaggi, mohaggi — ime kho, bhikkhave, tayo 
aggī ti. Etamattham bhagavā avoca. Tatthetam iti vuccati — 


**Rāgaggi dahati macce, ratte kāmesu mucchite; 
Dosaggi pana byāpanne, nare pāņātipātino. 


**Mohaggi pana sammīļhe, ariyadhamme akovide; 
Ete aggī ajānantā, sakkāyābhiratā pajā. 


“Te vaddhayanti nirayam, tiracchanañca yoniyo; 
Asuram pettivisayam, amuttā mārabandhanā. 


“Ye ca rattindivā yuttā, sammāsambuddhasāsane; 
Te nibbāpenti rāgaggim, niccam asubhasaññino. 


**Dosaggim pana mettāya, nibbāpenti naruttamā; 
Mohaggim pana paññaya, yāyam nibbedhagāminī. 


**Te nibbāpetvā nipakā, rattindivamatanditā; 
Asesam parinibbanti, asesam dukkhamaccagum. 


** Ariyaddasā vedaguno, sammadaññaya pandita; 
Jātikkhayamabhitiiiāya, nāgacchanti punabbhava nti. 


Ayampi attho vutto bhagavatā, iti me sutanti. Catuttham. 
5. Upaparikkhasuttam 
94. Vuttafihetam bhagavatā, vuttamarahatāti me sutam — 


**Tathā tatha, bhikkhave, bhikkhu upaparikkheyya yathā yathāssa [yathā yathā (bahūsu)| 
upaparikkhato bahiddhā cassa viññanam avikkhittam avisatam ajjhattam asaņthitam anupādāya na 
paritasseyya. Bahiddhā, bhikkhave, viññane avikkhitte avisate sati ajjhattam asanthite anupādāya 
aparitassato āyatim jātijarāmaraņadukkhasamudayasambhavo na hotī ti. Etamattham bhagavā avoca. 


Tatthetam iti vuccati — 


**Sattasangappahīnassa, netticchinnassa bhikkhuno; 
Vikkhīņo jātisamsāro, natthi tassa punabbhavo” ti. 

Ayampi attho vutto bhagavatā, iti me sutanti. Pañcamam. 
6. Kāmūpapattisuttam 

95. Vuttafihetam bhagavatā, vuttamarahatāti me sutam — 

**Tisso imā, bhikkhave, kāmūpapattiyo [kāmuppattiyo (sī.)]. Katamā tisso? Paccupatthitakāmā, 
nimmānaratino, paranimmitavasavattino — ima kho, bhikkhave, tisso kāmūpapattiyo ti. Etamattham 
bhagavā avoca. Tatthetam iti vuccati — 

**Paccupatthitakāmā ca, ye devā vasavattino; 
Nimmānaratino deva, ye caññe kāmabhogino; 


Itthabhāvaiifiathābhāvam, samsāram nātivattare. 


**Etamādīnavam iiatvā, kāmabhogesu pandito; 
Sabbe pariccaje kāme, ye dibbā ye ca manusa. 


**Piyarūpasātagadhitam, chetvā sotam duraccayam; 
Asesam parinibbanti, asesam dukkhamaccagum. 


** Ariyaddasā vedaguno, sammadaññaya pandita; 


Jātikkhayamabhitiiāya, nāgacchanti punabbhava nti. 
Ayampi attho vutto bhagavatā, iti me sutanti. Chattham. 
7. Kāmayogasuttam 
96. Vuttafihetam bhagavatā, vuttamarahatāti me sutam — 
**Kāmayogayutto, bhikkhave, bhavayogayutto agami hoti āgantā [āgantvā (sya. ka.)] itthattam. 
Kāmayogavisamyutto, bhikkhave, bhavayogayutto anāgāmī hoti anāgantā itthattam. 
Kāmayogavisamyutto, bhikkhave, bhavayogavisamyutto arahā hoti, khīņāsavo” ti. Etamattham bhagavā 


avoca. Tatthetam iti vuccati — 


**Kāmayogena samyuttā, bhavayogena cūbhayam; 
Sattā gacchanti samsāram, jātimaraņagāmino. 


“Ye ca kāme pahantvāna, appattā āsavakkhayam; 
Bhavayogena samyuttā, anāgāmīti vuccare. 


**Ye ca kho chinnasamsayā, khīņamānapunabbhavā; 
Te ve pārangatā loke, ye pattā āsavakkhaya” nti. 


Ayampi attho vutto bhagavatā, iti me sutanti. Sattamam. 
Kalyāņasīlasuttam 
97. Vuttafihetam bhagavatā, vuttamarahatāti me sutam — 


**Kalyāņasīlo, bhikkhave, bhikkhu kalyāņadhammo kalyāņapaūfio imasmim dhammavinaye *kevalī 

vusitava uttamapuriso ti vuccati — 


**Kathafica, bhikkhave, bhikkhu kalyanastlo hoti? Idha, bhikkhave, bhikkhu sīlavā hoti, 
patimokkhasamvarasamvuto viharati, acaragocarasampanno anumattesu vajjesu bhayadassavr, samadaya 
sikkhati sikkhāpadesu. Evam kho, bhikkhave, bhikkhu kalyanastlo hoti. Iti kalyāņasīlo. 


“Kalyanadhammo ca katham hoti? Idha, bhikkhave, bhikkhu sattannam bodhipakkhiyanam 
dhammanam bhavananuyogamanuyutto viharati. Evam kho, bhikkhave, bhikkhu kalyanadhammo hoti. 


Iti kalyanastlo, kalyanadhammo. 


“Kalyanapafifio ca katham hoti? Idha, bhikkhave, bhikkhu āsavānam khaya anāsavam 


cetovimuttim paññavimuttim dittheva dhamme sayam abhiñña sacchikatvā upasampajja viharati. Evam 
kho, bhikkhave, bhikkhu kalyanapañño hoti. 


“Iti kalyanastlo kalyanadhammo kalyanapañño imasmim dhammavinaye *kevalī vusitava 
uttamapuriso ti vuccatī' ti. Etamattham bhagavā avoca. Tatthetam iti vuccati — 


““Yassa kayena vācāya, manasa natthi dukkatam; 
Tam ve kalyanastloti, ahu bhikkhum hirimanam [hirimatam (sya. ka.)]. 


**Yassa dhamma subhāvitā, satta [patta (sabbattha)] sambodhigāmino; 
Tam ve kalyāņadhammoti, ahu bhikkhum anussadam. 


“Yo dukkhassa pajanati, idheva khayamattano; 
Tam ve kalyanapaññoti, ahu bhikkhum anasavam. 


**Tehi dhammehi sampannam, anīgham chinnasamsayam; 
Asitam sabbalokassa, ahu sabbapahayina” nti. 


Ayampi attho vutto bhagavatā, iti me sutanti. Atthamam. 
9. Dānasuttam 
98. Vuttafihetam bhagavatā, vuttamarahatāti me sutam — 


**Dvemāni, bhikkhave, dānāni — āmisadānafica dhammadānaīīca. Etadaggam, bhikkhave, imesam 
dvinnam dānānam yadidam — dhammadānam. 


**Dveme, bhikkhave, samvibhāgā — āmisasamvibhāgo ca dhammasamvibhāgo ca. Etadaggam, 
bhikkhave, imesam dvinnam samvibhāgānam yadidam — dhammasamvibhāgo. 


**Dveme, bhikkhave, anuggahā — āmisānuggaho ca dhammānuggaho ca. Etadaggam, bhikkhave, 
imesam dvinnam anuggahānam yadidam — dhammānuggaho ti. Etamattham bhagavā avoca. Tatthetam 


iti vuccati — 


**Yamāhu dānam paramam anuttaram, yam samvibhāgam bhagavā avaņņayi [avaņņayī (sī.)]; 
Aggamhi khettamhi pasannacitto, viññüu pajānam ko na yajetha kale. 


“Ye ceva bhāsanti suņanti cūbhayam, pasannacittā sugatassa sāsane; 
Tesam so attho paramo visujjhati, ye appamattā sugatassa sāsane” ti. 

Ayampi attho vutto bhagavatā, iti me sutanti. Navamam. 
10. Tevijjasuttam 
99. Vuttañhetam bhagavata, vuttamarahatati me sutam — 
**Dhammenāham, bhikkhave, tevijjam brahmanam paññapemi, naññam lapitalapanamattena. 


‘‘Kathañcāham, bhikkhave, dhammena tevijjam brāhmaņam paññapemi, naññam 
lapitalapanamattena? Idha, bhikkhave, bhikkhu anekavihitam pubbenivasam anussarati, seyyathidam — 
ekampi jatim dvepi jatiyo tissopi Jatiyo catassopi jatiyo pañcapi Jatiyo dasapi Jatiyo visampi Jatiyo 
timsampi jatiyo cattalisampi jātiyo paññasampi jātiyo jātisatampi Jatisahassampi jātisatasahassampi 
anekepi samvattakappe anekepi vivattakappe anekepi samvattavivattakappe — tamutrāsim evamnāmo 
evamgotto evamvaņņo evamāhāro evamsukhadukkhappatisamvedī evamāyupariyanto. So tato cuto 
amutra udapādim. Tatrāpāsim evamnāmo evamgotto evamvaņņo evamāhāro 
evamsukhadukkhappatisamvedī evamāyupariyanto. So tato cuto idhūpapanno ti. Iti sākāram sauddesam 
anekavihitam pubbenivāsam anussarati. Ayamassa pathamā vijjā adhigatā hoti, avijjā vihatā, vijjā 
uppannā, tamo vihato, āloko uppanno, yathā tam appamattassa ātāpino pahitattassa viharato. 


**Puna caparam, bhikkhave, bhikkhu dibbena cakkhunā visuddhena atikkantamānusakena satte 
passati cavamāne upapajjamāne hīne paņīte suvaņņe dubbaņņe, sugate duggate yathākammūpage satte 
pajānāti — time vata bhonto satta kāyaduccaritena samannāgatā vacīduccaritena samannāgatā 
manoduccaritena samannāgatā ariyānam upavādakā micchāditthikā micchāditthikammasamādānā. Te 
kāyassa bhedā param maraņā apāyam duggatim vinipātam nirayam upapannā. Ime vā pana bhonto sattā 
kāyasucaritena samannāgatā vacīsucaritena samannāgatā manosucaritena samannāgatā ariyānam 
anupavādakā sammāditthikā sammāditthikammasamādānā. Te kāyassa bhedā param maraņā sugatim 
saggam lokam upapannā'ti. Iti dibbena cakkhunā visuddhena atikkantamānusakena satte passati 
cavamāne upapajjamāne hīne paņīte suvaņņe dubbaņņe, sugate duggate yathākammūpage satte pajānāti. 
Ayamassa dutiyā vijjā adhigatā hoti, avijjā vihatā, vijjā uppannā, tamo vihato, āloko uppanno, yathā tam 
appamattassa ātāpino pahitattassa viharato. 

**Puna caparam, bhikkhave, bhikkhu āsavānam khaya anāsavam cetovimuttim paññavimuttim 
dittheva dhamme sayam abhiñña sacchikatvā upasampajja viharati. Ayamassa tatiyā vijjā adhigatā hoti, 
avijjā vihatā, vijjā uppannā, tamo vihato, āloko uppanno, yathā tam appamattassa ātāpino pahitattassa 
viharato. Evam kho aham, bhikkhave, dhammena tevijjam brāhmaņam paññapemi, naññam 
lapitalāpanamattenā” ti. Etamattham bhagavā avoca. Tatthetam iti vuccati — 


**Pubbenivāsam yovedi [yovedi (sabbattha)], saggāpāyaūca passati; 


Atho [atha (sya. ka.)] jātikkhayam patto, abhiññavosito muni. 


**Etāhi tīhi vijjāhi, tevijjo hoti brāhmaņo; 


Tamaham vadāmi tevijjam, naññam lapitalāpana nti. 
Ayampi attho vutto bhagavatā, iti me sutanti. Dasamam. 
Pañcamo vaggo nitthito. 
Tassuddānam — 


Pasāda jīvita sanghāti, aggi upaparikkhayā; 
Upapatti [uppatti (sī.)] kāma kalyāņam, dānam dhammena te dasāti. 


www.tipitaka.org Vipassana Research Institute 


Page 45 sur 53 


Tikanipato nitthito. 


4. Catukkanipato 


1. Brahmanadhammayagasuttam 
100. Vuttañhetam bhagavata, vuttamarahatati me sutam — 


“Ahamasmi, bhikkhave, brahmano yācayogo sada payatapani [payatapani (sī. syā.)] 
antimadehadharo anuttaro bhisakko sallakatto. Tassa me tumhe putta orasa mukhato jata dhammaja 
dhammanimmita dhammadayada, no amisadayada. 


**Dvemāni, bhikkhave, danani — amisadanafica dhammadanañca. Ftadaggam, bhikkhave, imesam 
dvinnam dananam yadidam — dhammadanam. 


**Dveme, bhikkhave, samvibhāgā — amisasamvibhago ca dhammasamvibhāgo ca. Etadaggam, 
bhikkhave, imesam dvinnam samvibhāgānam yadidam — dhammasamvibhāgo. 


**Dveme, bhikkhave, anuggahā — āmisānuggaho ca dhammānuggaho ca. Etadaggam, bhikkhave, 
imesam dvinnam anuggahānam yadidam — dhammānuggaho. 


**Dveme, bhikkhave, yaga — āmisayāgo ca dhammayāgo ca. Etadaggam, bhikkhave, imesam 
dvinnam yāgānam yadidam — dhammayāgo” ti. Etamattham bhagavā avoca. Tatthetam iti vuccati — 


“Yo dhammayāgam ayajī amaccharī, tathāgato sabbabhūtānukampī [sabbasattānukampī (syā.) 
atthakathāyampiļ; 
Tam tādisam devamanussasettham, satta namassanti bhavassa pāragu nti. 


Ayampi attho vutto bhagavatā, iti me sutanti. Pathamam. 
2. Sulabhasuttam 


101. Vuttafihetam bhagavatā, vuttamarahatāti me sutam — 


**Cattārimāni, bhikkhave, appāni ceva sulabhāni ca, tāni ca anavajjāni. Katamāni cattāri? 
Pamsukūlam, bhikkhave, cīvarānam appañca sulabhaīīca, tañca anavajjam. Piņdiyālopo, bhikkhave, 
bhojanānam appaīica sulabhaīca, tafica anavajjam. Rukkhamīlam, bhikkhave, senāsanānam appaīca 
sulabhaīīca, tafica anavajjam. Pūtimuttam, bhikkhave, bhesajjānam appañca sulabhaīica tafica anavajjam. 
Imāni kho, bhikkhave, cattāri appāni ceva sulabhāni ca, tāni ca anavajjāni. Yato kho, bhikkhave, 
bhikkhu appena ca tuttho hoti sulabhena ca (anavajjena ca) [(...) natthi sī. pī. ka. potthakesu ca anguttare 
ca], imassāham aññataram sāmaiīfianganti vadāmī ti. Etamattham bhagavā avoca. Tatthetam iti vuccati 


**Anavajjena tutthassa, appena sulabhena ca; 
Na senāsanamārabbha, cīvaram pānabhojanam; 
Vighāto hoti cittassa, disa nappatihaññati. 


“Ye cassa [yepassa (syā.)] dhamma akkhātā, samaññassanulomika; 
Adhiggahitā tutthassa, appamattassa bhikkhuno ti [sikkhatoti (sī. ka.)]. 


www.tipitaka.org Vipassana Research Institute 


Page 46 sur 53 


Ayampi attho vutto bhagavata, iti me sutanti. Dutiyam. 
3. Asavakkhayasuttam 
102. Vuttañhetam bhagavata, vuttamarahatati me sutam — 


““Janatoham, bhikkhave, passato āsavānam khayam vadāmi, no ajanato no apassato. Kifica, 
bhikkhave, jānato, kim passato asavanam khayo hoti? Idam dukkhanti, bhikkhave, jānato passato 
āsavānam khayo hoti. Ayam dukkhasamudayoti, bhikkhave, jānato passato āsavānam khayo hoti. Ayam 
dukkhanirodhoti, bhikkhave, jānato passato āsavānam khayo hoti. Ayam dukkhanirodhagāminī 
patipadāti, bhikkhave, jānato passato āsavānam khayo hoti. Evam kho, bhikkhave, jānato evam passato 
āsavānam khayo hot ti. Etamattham bhagavā avoca. Tatthetam iti vuccati — 


**Sekhassa sikkhamānassa, ujumaggānusārino; 


Khayasmim pathamam fiāņam, tato aññā anantarā. 
**Tato añña vimuttassa, vimuttiiiāņamuttamam; 
Uppajjati khaye anam, khīņā samyojanā iti. 


**Na tvevidam kusītena, bālenamavijānatā; 
Nībbānam adhigantabbam, sabbaganthappamocana” nti. 


Ayampi attho vutto bhagavatā, iti me sutanti. Tatiyam. 
4. Samaņabrāhmaņasuttam 
103. Vuttafihetam bhagavatā, vuttamarahatāti me sutam — 


“Ye hi keci, bhikkhave, samana va brahmana vā ‘idam dukkha'nti yathābhūtam nappajānanti; 
“ayam dukkhasamudayo'ti yathābhūtam nappajānanti; “ayam dukkhanirodho'ti yathābhūtam 
nappajānanti; “ayam dukkhanirodhagāminī patipadā ti yathābhūtam nappajānanti — na me te, bhikkhave, 
samaņā vā brāhmaņā vā samaņesu vā samaņasammatā brāhmaņesu vā brāhmaņasammatā, na ca panete 


āyasmanto samaññattham va brahmaññattham va dittheva dhamme sayam abhiñña sacchikatvā 
upasampajja viharanti. 


“Ye ca kho keci, bhikkhave, samana va brahmana vā “idam dukkha'nti yathābhūtam pajānanti; 
“ayam dukkhasamudayo'ti yathābhūtam pajānanti; “ayam dukkhanirodho'ti yathābhūtam pajānanti; 
“ayam dukkhanirodhagāminī patipadā”ti yathābhūtam pajānanti — te kho me, bhikkhave, samana va 
brāhmaņā vā samaņesu ceva samaņasammatā brāhmaņesu ca brāhmaņasammatā, te ca panāyasmanto 
samaññatthañca brahmaññatthañca dittheva dhamme sayam abhiñña sacchikatvā upasampajja 
viharantī' ti. Etamattham bhagavā avoca. Tatthetam iti vuccati — 

**Ye dukkham nappajānanti, atho dukkhassa sambhavam; 
Yattha ca sabbaso dukkham, asesam uparujjhati; 

Tafica maggam na jānanti, dukkhūpasamagāminam. 
**Cetovimuttihīnā te, atho paññavimuttiya: 

Abhabbā te antakiriyāya, te ve jātijarūpagā. 


**Ye ca dukkham pajānanti, atho dukkhassa sambhavam; 

Yattha ca sabbaso dukkham, asesam uparujjhati; 
Tañca maggam pajānanti, dukkhūpasamagāminam. 


**Cetovimuttisampannā, atho paiifiāāvimuttiyā; 
Bhabbā te antakiriyāya, na te jātijarūpagā” ti. 


Ayampi attho vutto bhagavatā, iti me sutanti. Catuttham. 
5. Sīlasampannasuttam 
104. Vuttafihetam bhagavatā, vuttamarahatāti me sutam — 


“Ye te, bhikkhave, bhikkhū sīlasampannā samādhisampannā paññasampanna vimuttisampannā 
vimuttifiāāņadassanasampannā ovādakā viññapaka sandassakā samādapakā samuttejakā sampahamsakā 
alamsamakkhātāro saddhammassa dassanampaham, bhikkhave, tesam bhikkhūnam bahūpakāram 
vadāmi; savanampaham, bhikkhave, tesam bhikkhūnam bahūpakāram vadāmi; upasankamanampaham, 
bhikkhave, tesam bhikkhūnam bahūpakāram vadāmi; payirupāsanampaham, bhikkhave, tesam 
bhikkhūnam bahūpakāram vadāmi; anussaraņampaham, bhikkhave, tesam bhikkhūnam bahūpakāram 
vadāmi; anupabbajjampaham [anussatimpaham (syā.)], bhikkhave, tesam bhikkhūnam bahūpakāram 
vadāmi. Tam kissa hetu? Tathārūpe, bhikkhave, bhikkhū sevato bhajato payirupāsato aparipūropi 


Evarūpā ca te, bhikkhave, bhikkhū satthārotipi vuccanti, satthavāhātipi vuccanti, raņafijahātipi vuccanti, 
tamonudātipi vuccanti, ālokakarātipi vuccanti, obhāsakarātipi vuccanti, pajjotakarātipi vuccanti, 
ukkādhārātipi vuccanti, pabhankarātipi vuccanti, ariyātipi vuccanti, cakkhumantotipi vuccantī ti. 
Etamattham bhagavā avoca. Tatthetam iti vuccati — 


**Pāmojjakaraņam thānam [... karaņathānam (sī. syā.)], etam hoti vijānatam; 
Yadidam bhāvitattānam, ariyānam dhammajīvinam. 


“Te jotayanti saddhammam, bhāsayanti pabhankarā; 
Alokakaraņā dhīrā, cakkhumanto raņatijahā. 


**Yesam ve sāsanam sutvā, sammadaññaya pandita; 


Jātikkhayamabhiūitiāya, nāgacchanti punabbhava *nti. 

Ayampi attho vutto bhagavatā, iti me sutanti. Paficamam. 

6. Taņhuppādasuttam 

105. Vuttafihetam bhagavatā, vuttamarahatāti me sutam — 

**Cattārome, bhikkhave, taņhuppādā, yattha bhikkhuno taņhā uppajjamānā uppajjati. Katame 
cattāro? Cīvarahetu va, bhikkhave, bhikkhuno taņhā uppajjamānā uppajjati; piņdapātahetu va, 
bhikkhave, bhikkhuno taņhā uppajjamānā uppajjati; senāsanahetu va, bhikkhave, bhikkhuno taņhā 
uppajjamānā uppajjati; itibhavābhavahetu va, bhikkhave, bhikkhuno taņhā uppajjamānā uppajjati. Ime 
kho, bhikkhave, cattāro taņhuppādā yattha bhikkhuno taņhā uppajjamānā uppajjatī ti. Etamattham 


bhagavā avoca. Tatthetam iti vuccati — 


**Taņhādutiyo puriso, dīghamaddhāna samsaram; 

Itthabhavafifiathabhavam, samsaram nātivattati. 


**Etamādīnavam ifiatvā, tanham dukkhassa sambhavam; 
Vītataņho anādāno, sato bhikkhu paribbaje” ti. 


Ayampi attho vutto bhagavatā, iti me sutanti. Chattham. 
7. Šabrahmakasuttam 
106. Vuttafihetam bhagavatā, vuttamarahatāti me sutam — 


**Sabrahmakāni, bhikkhave, tani kulāni yesam puttānam mātāpitaro ajjhāgāre pūjitā honti. 
Sapubbadevatāni, bhikkhave, tāni kulāni yesam puttānam mātāpitaro ajjhāgāre pūjitā honti. 
Sapubbācariyakāni, bhikkhave, tāni kulāni yesam puttānam mātāpitaro ajjhāgāre pūjitā honti. 
Sāhuneyyakāni, bhikkhave, tāni kulāni yesam puttānam mātāpitaro ajjhāgāre pūjitā honti. 


***Brahmā'ti, bhikkhave, mātāpitūnam etam adhivacanam. *Pubbadevatā”ti, bhikkhave, 
mātāpitūnam etam adhivacanam. *Pubbācariyā ti, bhikkhave, mātāpitūnam etam adhivacanam. 
*Āhuneyyā ti, bhikkhave, mātāpitūnam etam adhivacanam. Tam kissa hetu? Bahukārā, bhikkhave, 
mātāpitaro puttānam āpādakā posakā imassa lokassa dassetāro "ti. Etamattham bhagavā avoca. 
Tatthetam iti vuccati — 


*"Brahmāti mātāpitaro, pubbācariyāti vuccare; 
Āhuneyyā ca puttānam, pajāya anukampakā. 


**Tasmā hi ne namasseyya, sakkareyya ca pandito; 
Annena atha pānena, vatthena sayanena ca; 
Ucchadanena nhāpanena [nahāpanena (sī.)], pādānam dhovanena ca. 


“Taya nam pāricariyāya, mātāpitūsu pandita; 
Idheva nam pasamsanti, pecca sagge pamodat” ti. 


Ayampi attho vutto bhagavatā, iti me sutanti. Sattamam. 
8. Bahukārasuttam 

107. Vuttafihetam bhagavatā, vuttamarahatāti me sutam — 

**Bahukārā [bahūpakārā (sī. pī.)], bhikkhave, brāhmaņagahapatikā tumhākam ye vo [ye te 
(sabbattha)| paccupatthitā cīvarapiņdapātasenāsanagilānapaccayabhesajjaparikkhārehi. Tumhepi, 
bhikkhave, bahukārā brāhmaņagahapatikānam yam [ye (?)] nesam dhammam desetha ādikalyāņam 
majjhekalyāņam pariyosānakalyāņam sāttham sabyaiijanam, kevalaparipuņņam parisuddham 
brahmacariyam pakāsetha. Evamidam, bhikkhave, aññamaññam nissāya brahmacariyam vussati oghassa 


nittharaņatthāya sammā dukkhassa antakiriyāyā” ti. Etamattham bhagavā avoca. Tatthetam iti vuccati — 


“Sagara anagara ca, ubho aññoññanissita: 
Ārādhayanti saddhammam, yogakkhemam anuttaram. 


**Sāgāresu ca cīvaram, paccayam sayanāsanam; 
Anagārā paticchanti, parissayavinodanam. 

““Sugatam [puggalam (sī. ka.)] pana nissaya, gahatthā gharamesino; 
Saddahana arahatam, ariyapaññaya jhayino. 


**Idha dhammam caritvana, maggam sugatigāminam; 
Nandino devalokasmim, modanti kamakamino” ti. 


Ayampi attho vutto bhagavata, iti me sutanti. Atthamam. 
9. Kuhasuttam 
108. Vuttañhetam bhagavata, vuttamarahatati me sutam — 


“Ye keci, bhikkhave, bhikkhū kuhā thaddhā lapā singī unnala asamāhitā, na me te, bhikkhave, 
bhikkhū māmakā. Apagatā ca te, bhikkhave, bhikkhū imasmā dhammavinayā; na ca te [na ca te 
bhikkhave bhikkhū (sī. pī. ka.)] imasmim dhammavinaye vuddhim virūļhim vepullam āpajjanti. Ye ca 
kho, bhikkhave, bhikkhū nikkuhā nillapā dhīrā atthaddhā susamāhitā, te kho me, bhikkhave, bhikkhū 
mamaka. Anapagatā ca te, bhikkhave, bhikkhū imasmā dhammavinayā; te ca imasmim dhammavinaye 
[imasmim ca te dhammavinaye (syā.), te bhikkhave bhikkhū imasmim dhammavinaye (ka.)] vuddhim 
virūļhim vepullam āpajjantī ti. Etamattham bhagavā avoca. Tatthetam iti vuccati — 


**Kuhā thaddhā lapā singī, unnaļā asamāhitā; 
Na te dhamme virūhanti, sammāsambuddhadesite. 


**Nikkuhā nillapā dhīrā, atthaddhā susamāhitā; 
Te ve dhamme virūhanti, sammāsambuddhadesite”'ti. 


Ayampi attho vutto bhagavatā, iti me sutanti. Navamam. 
10. Nadīsotasuttam 
109. Vuttafihetam bhagavatā, vuttamarahatāti me sutam — 


**Seyyathāpi, bhikkhave, puriso nadiyā sotena ovuyheyya piyarūpasātarūpena. Tamenam 
cakkhumā puriso tīre thito disvā evam vadeyya — “kificapi kho tvam, ambho purisa, nadiyā sotena 
ovuyhasi piyarūpasātarūpena, atthi cettha hetthā rahado saūmi sāvatto sagaho sarakkhaso yam tvam, 
ambho purisa, rahadam pāpuņitvā maraņam va nigacchasi maraņamattam vā dukkha'nti. Atha kho so, 
bhikkhave, puriso tassa purisassa saddam sutvā hatthehi ca pādehi ca patisotam vāyameyya. 


“Upama kho me ayam, bhikkhave, kata atthassa viññapanaya. Ayam cettha [ayam cevettha (syā.)] 
attho — *nadiyā soto'ti kho, bhikkhave, taņhāyetam adhivacanam. 


***Piyarūpam sātarūpa'nti kho, bhikkhave, channetam ajjhattikānam āyatanānam adhivacanam. 


***Hetthā rahado'ti kho, bhikkhave, paficannam orambhāgiyānam samyojanānam 
adhivacanam; 

***Ūmibhaya'nti kho [saiiīmīti kho (bahūsu)], bhikkhave, kodhupāyāsassetam adhivacanam; 
***Āvatta"nti kho [sāvattoti kho (bahūsu)], bhikkhave, paficannetam kāmaguņānam 
adhivacanam; 

***Gaharakkhaso'ti kho [sagaho sarakkhasoti kho (bahūsu)], bhikkhave, mātugāmassetam 
adhivacanam; 

“““Patisoto'ti kho, bhikkhave, nekkhammassetam adhivacanam: 
***Hatthehi ca padehi ca vāyāmo ti kho, bhikkhave, vīriyārambhassetam adhivacanam; 


***Cakkhumā puriso tīre thitoti kho, bhikkhave, tathāgatassetam adhivacanam arahato 
sammāsambuddhassā”'ti. Etamattham bhagavā avoca. Tatthetam iti vuccati — 


**Sahāpi dukkhena jaheyya kāme, yogakkhemam āyatim patthayāno; 
Sammappajāno suvimuttacitto, vimuttiyā phassaye tattha tattha; 
Sa vedagū vūsitabrahmacariyo, lokantagū pāragatoti vuccatī”'ti. 


Ayampi attho vutto bhagavatā, iti me sutanti. Dasamam. 
11. Carasuttam 
110. Vuttafihetam bhagavatā, vuttamarahatāti me sutam — 


**Carato cepi, bhikkhave, bhikkhuno uppajjati kāmavitakko vā byāpādavitakko vā vihimsāvitakko 
va. Tañce, bhikkhave, bhikkhu adhivāseti nappajahati na vinodeti na byantīkaroti [byantikaroti (sī. pī.), 
byantam karoti (ka.)] anabhāvam gameti. Carampi, bhikkhave, bhikkhu evambhūto anatapi anottāpī 
[anottappī (sabbattha) dukanipāte, anguttare 1.4.11 passitabbam] satatam samitam kusīto hīnavīriyoti 
vuccāti. 


**Thitassa cepi, bhikkhave, bhikkhuno uppajjati kāmavitakko vā byāpādavitakko vā vihimsāvitakko 
va. Tafice, bhikkhave, bhikkhu adhivāseti nappajahati na vinodeti na byantīkaroti na anabhāvam gameti. 
Thitopi, bhikkhave, bhikkhu evambhūto anatapi anottāpī satatam samitam kusīto hīnavīriyoti vuccati. 


**Nisinnassa cepi, bhikkhave, bhikkhuno uppajjati kāmavitakko vā byāpādavitakko vā 
vihimsāvitakko va. Tafice, bhikkhave, bhikkhu adhivāseti nappajahati na vinodeti na byantīkaroti na 
anabhāvam gameti. Nisinnopi, bhikkhave, bhikkhu evambhūto anātāpī anottāpī satatam samitam kusīto 
hīnavīriyoti vuccati. 


**Sayānassa cepi, bhikkhave, bhikkhuno jāgarassa uppajjati kāmavitakko va byāpādavitakko va 
vihimsāvitakko va. Tafice, bhikkhave, bhikkhu adhivāseti nappajahati na vinodeti na byantīkaroti na 
anabhāvam gameti. Sayānopi, bhikkhave, bhikkhu jāgaro evambhūto anātāpī anottāpī satatam samitam 
kusīto hīnavīriyoti vuccati. 


**Carato cepi, bhikkhave, bhikkhuno uppajjati kāmavitakko va byāpādavitakko va vihimsāvitakko 
va. Tafice, bhikkhave, bhikkhu nādhivāseti pajahati vinodeti byantīkaroti anabhāvam gameti. Carampi, 
bhikkhave, bhikkhu evambhūto ātāpī ottāpī [ottappī (sabbattha)] satatam samitam āraddhavīriyo 
pahitattoti vuccati. 


**Thitassa cepi, bhikkhave, bhikkhuno uppajjati kāmavitakko vā byāpādavitakko vā vihimsāvitakko 
va. Tañce, bhikkhave, bhikkhu nādhivāseti pajahati vinodeti byantīkaroti anabhāvam gameti. Thitopi, 
bhikkhave, bhikkhu evambhūto atapi ottāpī satatam samitam āraddhavīriyo pahitattoti vuccati. 


**Nisinnassa cepi, bhikkhave, bhikkhuno uppajjati kāmavitakko vā byāpādavitakko vā 
vihimsāvitakko va. Tafice, bhikkhave, bhikkhu nādhivāseti pajahati vinodeti byantīkaroti anabhāvam 
gameti. Nisinnopi, bhikkhave, bhikkhu evambhūto ātāpī ottāpī satatam samitam āraddhavīriyo 
pahitattoti vuccati. 


**Sayānassa cepi, bhikkhave, bhikkhuno jāgarassa uppajjati kāmavitakko va byāpādavitakko va 

vihimsavitakko va. Tañce, bhikkhave, bhikkhu nadhivaseti pajahati vinodeti byantikaroti 
anabhavam gameti. Sayanopi, bhikkhave, bhikkhu jagaro evambhüto atapi ottapi satatam samitam 
āraddhavīriyo pahitattoti vuccatī ti. Etamattham bhagavā avoca. Tatthetam iti vuccati — 
**Caram vā yadi vā tittham, nisinno uda va sayam; 
Yo vitakkam vitakketi, papakam gehanissitam. 


“Kummaggam patipanno [kummaggappatipanno (a. ni. 4.11)] so, mohaneyyesu mucchito; 
Abhabbo tadiso bhikkhu, phutthum sambodhimuttamam. 


“Yo ca caram va tittham vā [yo caram vā yadi va tittham (syā.), yo caram vātha tittham va (sī. 
ka.)], nisinno uda va sayam; 

Vitakkam samayitvāna, vitakkūpasame rato; 

Bhabbo so tādiso bhikkhu, phutthum sambodhimuttama”” nti. 


Ayampi attho vutto bhagavatā, iti me sutanti. Ekadasamam. 
12. Sampannasīlasuttam 
111. Vuttafihetam bhagavatā, vuttamarahatāti me sutam — 


**Sampannasīlā, bhikkhave, viharatha [hotha (syā.)] sampannapātimokkhā; 
pātimokkhasamvarasamvutā viharatha ācāragocarasampannā aņumattesu vajjesu bhayadassāvino; 
samadaya sikkhatha sikkhāpadesu. 


**Sampannasīlānam vo, bhikkhave, viharatam [bhavatam (syā.)] sampannapātimokkhānam 
pātimokkhasamvarasamvutānam viharatam ācāragocarasampannānam aņumattesu vajjesu 
bhayadassāvīnam samadaya sikkhatam sikkhāpadesu kimassa uttari karantyam [kimassa bhikkhave 
uttari karaņīyam (sabbattha)]? 


**Carato cepi, bhikkhave, bhikkhuno [abhijjhā byāpādo vigato (a. ni. 4.12) atthakathāya sameti] 
bhijjhā vigatā [abhijjhā byāpādo vigato (a. ni. 4.12) atakathāya sameti] hoti, byāpādo vigato hoti 
[thinamiddham uddhaccakukkuccam vicikiechā (a. ni. 4.12)], thinamiddham vigatam hoti, 
uddhaccakukkuccam vigatam hoti, vicikicchā [thinamiddham uddhaccakukkuccam vicikiccā (a. ni. 
4.12)| pahina hoti, āraddham hoti vīriyam asallīnam, upatthitā sati asammutthā [appamutthā (syā.)], 
passaddho kayo asāraddho, samāhitam cittam ekaggam. Carampi, bhikkhave, bhikkhu evambhūto atapi 
ottāpī satatam samitam āraddhavīriyo pahitattoti vuccati. 


**Thitassa cepi, bhikkhave, bhikkhuno abhijjhā vigatā hoti byāpādo...pe... thinamiddham... 
uddhaccakukkuccam... vicikiechā pahīnā hoti, āraddham hoti vīriyam asallīnam, upatthitā sati 
asammutthā, passaddho kāyo asāraddho, samāhitam cittam ekaggam. Thitopi, bhikkhave, bhikkhu 
evambhūto atapi ottāpī satatam samitam āraddhavīriyo pahitattoti vuccati. 


**Nisinnassa cepi, bhikkhave, bhikkhuno abhijjhā vigatā hoti, byāpādo...pe... thinamiddham... 
uddhaccakukkuccam... vicikicchā pahīnā hoti, āraddham hoti vīriyam asallīnam, upatthitā sati 
asammutthā, passaddho kāyo asāraddho, samāhitam cittam ekaggam. Nisinnopi, bhikkhave, bhikkhu 
evambhūto atapi ottāpī satatam samitam āraddhavīriyo pahitattoti vuccati. 


**Sayānassa cepi, bhikkhave, bhikkhuno jāgarassa abhijjhā vigatā hoti byāpādo...pe... 


thinamiddham... uddhaccakukkuccam... vicikicchā pahina hoti, āraddham hoti vīriyam asallīnam, 
upatthitā sati asammutthā, passaddho kāyo asāraddho, samāhitam cittam ekaggam. Sayānopi, bhikkhave, 

bhikkhu jagaro evambhūto atapi ottāpī satatam samitam āraddhavīriyo pahitattoti vuccatī” ti. 
Etamattham bhagavā avoca. Tatthetam iti vuccati — 


**Yatam care yatam titthe, yatam acche yatam saye; 
Yatam samiñjaye [samifijaye (sī. syā.)] bhikkhu, yatamenam pasaraye. 


**Uddham tiriyam apācīnam, yāvatā jagato gati; 
Samavekkhitā ca dhammānam, khandhānam udayabbayam. 


**Evam vihārimātāpim, santavuttimanuddhatam; 
Cetosamathasāmīcim, sikkhamānam sadā satam; 
Satatam pahitattoti, ahu bhikkhum tathāvidha””nti. 


Ayampi attho vutto bhagavatā, iti me sutanti. Dvādasamam. 
13. Lokasuttam 
112. Vuttafihetam bhagavatā, vuttamarahatāti me sutam — 


**Loko, bhikkhave, tathāgatena abhisambuddho:?: lokasmā tathāgato visamyutto. Lokasamudayo, 
bhikkhave, tathāgatena abhisambuddho :?: lokasamudayo tathāgatassa pahīno. Lokanirodho, bhikkhave, 
tathāgatena abhisambuddho:?: lokanirodho tathāgatassa sacchikato. Lokanirodhagāminī patipadā, 
bhikkhave, tathāgatena abhisambuddhā:: lokanirodhagāminī patipadā tathāgatassa bhāvitā. 


**Yam, bhikkhave, sadevakassa lokassa samārakassa sabrahmakassa sassamaņabrāhmaņiyā pajāya 


sadevamanussāya dittham sutam mutam viññatam pattam pariyesitam anuvicaritam manasā yasmā tam 
tathāgatena abhisambuddham, tasmā tathāgatoti vuccati. 


**Yafica, bhikkhave, rattim tathāgato anuttaram sammāsambodhim abhisambujjhati, yafica rattim 
anupādisesāya nibbānadhātuyā parinibbāyati, yam etasmim antare bhāsati lapati niddisati, sabbam tam 
tatheva hoti no aññatha, tasmā tathāgatoti vuccati. 


**Yathāvādī, bhikkhave, tathāgato tathākārī, yathākārī tathāvādī, iti yathāvādī tathākārī yathākārī 
tathāvādī, tasmā tathāgatoti vuccati. 


**Sadevake, bhikkhave, loke samārake sabrahmake sassamaņabrāhmaņiyā pajāya sadevamanussāya 
tathāgato abhibhū anabhibhūto aitiadatthudaso vasavattī, tasmā tathāgatoti vuccatī ti. Etamattham 
bhagavā avoca. Tatthetam iti vuccati — 


**Sabbalokam [sabbam lokam (a. ni. 4.23)] abhiññaya, sabbaloke yathātatham; 
Sabbalokavisamyutto, sabbaloke anūpayo [anusayo (sī.), anupayo (syā.)]. 


“Sa ve [sabbe (sabbattha) a. ni. 4.23 passitabbam] sabbābhibhū dhīro, 
sabbaganthappamocano; 


Phutthāssa paramā santi, nibbānam akutobhayam. 


“Esa khīņāsavo buddho, anīgho chinnasamsayo; 
Sabbakammakkhayam patto, vimutto upadhisankhaye. 


“Esa so bhagavā buddho, esa sīho anuttaro; 

Sadevakassa lokassa, brahmacakkam pavattayi. 


“Iti deva manussa ca, ye buddham saraņam gata; 
Sangamma tam namassanti, mahantam vītasāradam. 


““Danto damayatam settho, santo samayatam isi; 
Mutto mocayatam aggo, tinno tarayatam varo. 


**Iti hetam namassanti, mahantam vītasāradam; 
Sadevakasmim lokasmim, natthi te patipuggalo ti. 


Ayampi attho vutto bhagavatā, iti me sutanti. Terasamam. 
Catukkanipāto nitthito. 
Tassuddānam — 


Brāhmaņasulabhā [brāhmaņacattāri (sabbattha)] Janam, samaņasīlā taņhā brahma; 
Bahukārā kuhapurisā [kuhanā (syā.)], cara sampanna lokena terasāti. 


Suttasangaho — 


Sattavisekanipātam, dukkam bāvīsasuttasangahitam; 


Samapaiifiāsamathatikam, terasa catukkafica iti vamidam. 


Dvidasuttarasuttasate, sangāyitvā samādahimsu purā; 
Arahanto ciratthitiyā, tamāhu namena itivuttanti. 


Itivuttakapāļi nitthitā. 


www.tipitaka.org Vipassana Research Institute 


